
Príhovor starostu obce Sučany
Vážení občania,
prihováram sa k Vám aj touto cestou, a to predstavením Komunitného plánu sociálnych služieb obce Sučany, ktorý bol spracovaný v tomto roku v zmysle Zákona č. 448/2008 Z.z. o sociálnych službách, ktorý je platný od 1.1.2009. Komunitný plán je metóda, pomocou ktorej môžeme plánovať obsah a rozsah sociálnych služieb tak, aby zodpovedali špecifikám našej obce a potrebám našich občanov. Našou snahou je aby sme postupne v ďalšom období zabezpečovali úlohy a ciele stanovené v Komunitnom pláne sociálnych služieb. Vďaka komunitnému plánu sa nám bude dariť adresnejšie a efektívnejšie využívať financie obecného rozpočtu pre skvalitnenie sociálnych služieb tam, kde je to potrebné a dôležité. Dokument je podkladom nielen pre odborníkov, ale pre všetkých obyvateľov obce.
Preto všetkým realizátorom a poskytovateľom sociálnych služieb želám veľa úspechov pri mobilizácii zdrojov v obci a naplnenie spoločne plánovaných zámerov v obci.
                                                                     Ing. Vladimír Plžik 
                                                                        starosta obce
Úvod
Vývoj spoločnosti zavádza do praxe nové pojmy, nové technológie, nové prístupy. Celá spoločnosť prechádza vývojovým procesom, ktorý si vyžaduje pulz doby. V tejto súvislosti sa do praxe zavádza aj pojem „komunitné plánovanie“, hoci jeho obsah rozhodne nie je novinkou. 
Zmyslom komunitného plánovania najmä v obciach je aktivizácia obyvateľstva a skvalitnenie poskytovania sociálnych služieb spoločným koordinovaným postupom. Výsledkom komunitného plánovania by mala byť odpoveď na otázky typu:
· Aké sociálne služby treba vytvoriť?
· Aké sociálne skupiny potrebujú zvýšenú starostlivosť?
· Aké má obec ľudské, materiálne a finančné zdroje na poskytovanie sociálnych služieb?
Cieľom komunitného plánovania je najmä posilňovanie sociálnej súdržnosti všetkých obyvateľov obce a predchádzanie sociálnemu vylúčeniu a sociálnej izolácii jednotlivcov a skupín. Komunitný plán obce sa vypracúva v súlade s národnými prioritami rozvoja sociálnych služieb s ohľadom na miestne špecifiká a potreby. Stratégia rozvoja sociálnych služieb obce v predpokladanom komunitnom pláne zahŕňa v sebe aktualizáciu kompetencií podľa novej legislatívy zákona o sociálnych službách, ktorý značne rozširuje pôsobnosť obce a prioritne podporuje rozvoj:
· zvyšovania kvality poskytovaných sociálnych služieb,
· komunitných a terénnych služieb,
· sociálneho poradenstva, prevencie a krízovej intervencie,
· odborného a osobného rastu zamestnancov v sociálnych službách
Zmyslom komunitného plánovania je taktiež aktivizácia obyvateľstva a skvalitnenie poskytovania sociálnych služieb spoločným koordinovaným postupom, posilňovanie sociálnej súdržnosti všetkých obyvateľov obce a predchádzanie sociálnemu vylúčeniu a sociálnej izolácii jednotlivcov a skupín. Hlavným zámerom realizácie komunitného plánu sociálnych služieb je spokojnosť občanov s poskytovanými službami obci, zvýšenie kvality života, aktívny záujem ľudí o udržateľnosť a rozvoj komunity obce. 
1. Východisková situácia poskytovania sociálnych služieb
1.1. Právny rámec poskytovania sociálnych služieb
V roku 2008 pristúpilo Ministerstvo práce, sociálnych vecí a rodiny SR k zásadnej zmene pri poskytovaní sociálnych služieb v Slovenskej republike. Prijatím zákona NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý nadobudol účinnosť 1. januára 2009 sa stanovili nové postupy a formy poskytovania sociálnych služieb. V zákone o sociálnych službách sú podrobne upravené povinnosti poskytovateľa sociálnej služby. Ide napríklad o povinnosť poskytovateľa sociálnych služieb vypracovať a dodržiavať procedurálne, personálne a prevádzkové podmienky poskytovania sociálnych služieb tzv. štandardy kvality.
Zákon o sociálnych službách rozdeľuje sociálne služby do 5 skupín v závislosti od povahy nepriaznivej sociálnej situácie alebo od cieľovej skupiny, ktorej sú určené:
1. sociálne služby na zabezpečenie nevyhnutných podmienok na uspokojovanie základných životných potrieb (nocľaháreň, útulok, domov na pol ceste, nízko prahové denné centrum, zariadenie núdzového bývania),
2. sociálne služby na podporu rodiny s deťmi (pomoc pri osobnej starostlivosti o dieťa a podpora zosúlaďovania rodinného života, zariadenie dočasnej starostlivosti o deti, nízkoprahové denné centrum pre deti a rodinu),
3. sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku (zariadenie podporovaného bývania, zariadenie pre seniorov, zariadenie opatrovateľskej služby, rehabilitačné stredisko, domov sociálnych služieb, špecializované zariadenie, denný stacionár, opatrovateľská služba, prepravná služba, sprievodcovská a predčitateľská služba, tlmočnícka služba, sprostredkovanie osobnej asistencie, požičiavanie pomôcok),
4. sociálne služby s použitím telekomunikačných technológií (monitorovanie a signalizácia potreby pomoci, krízová pomoc poskytovaná prostredníctvom telekomunikačných technológií),
5. podporné služby (odľahčovacia služba, pomoc pri zabezpečení opatrovníckych práv a povinností, denné centrum, integračné centrum, jedáleň,  práčovňa, stredisko osobnej hygieny).
Sociálna oblasť súvisí s dokumentmi vyššej úrovne,  a to:
Národné priority rozvoja sociálnych služieb na roky 2015 – 2020
Národný program rozvoja životných podmienok osôb so zdravotným postihnutím na roky 2014-2020 
Národný akčný plán pre elimináciu a prevenciu násilia na ženách na roky 2014 – 2019 
Národná stratégia na ochranu detí pre násilím Národná stratégia zamestnanosti do roku 2020 
Stratégia SR pre integráciu Rómov do roku 2020 
Koncepcia rozvoja sociálnych služieb ZASK  
Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2012 – 2015 
Zákon č. 369/1990 Zb. o obecnom zriadení v znení neskorších predpisov 
Zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov 
Zákon č. 305/2005 Z.z. o sociálnoprávnej ochrane detí a o sociálnej kuratele v znení neskorších predpisov 
Zákon č. 417/2013 Z.z. o pomoci v hmotnej núdzi a o zmene a doplnení niektorých zákonov 
Zákon č. 36/2005 Z. z. o rodine a o zmene a doplnení niektorých zákonov 
Zákon č. 5/2004  Z.z. o službách zamestnanosti a o zmene a doplnení niektorých zákonov
Štát priamo v § 83, odsek 2 zákona 448/2008 Z. z. o sociálnych službách ukladá obci vypracovanie a schválenie komunitného plánu sociálnych služieb na základe národných priorít rozvoja sociálnych služieb, v ktorom zohľadní miestne špecifiká a potreby fyzických osôb v oblasti sociálnych služieb poskytovaných na území obce a určí personálne, finančné, prevádzkové a organizačné podmienky na ich zabezpečenie.
MPSVR SR vydalo Národné priority rozvoja sociálnych služieb na roky 2015 – 2020 ako záväzný dokument, vypracovaný v súlade so zákonom slúžiaci ako nástroj  štátnej politiky rozvoja sociálnych služieb a taktiež systémovým vyjadrením záujmov, úloh a podporných opatrení vlády SR v tejto oblasti. Národné priority rozvoja sociálnych služieb sú odzrkadlením reálnej situácie poskytovania sociálnych služieb v SR (najmä ich nedostupnosť, nedostatočné materiálno technické zabezpečenie, personálne podmienky poskytovania sociálnych služieb) a vychádzajú z potrieb identifikovaných v rámci SR a zároveň z priorít Európskeho spoločenstva (dostupnosť, prístupnosť sociálnych služieb, ich finančná udržateľnosť).
Jedným z prierezových princípov národných priorít je deinštitucionalizácia sociálnych služieb a postupné znižovanie kapacity zariadení sociálnych služieb a prevádzkovanie zariadení s nízkou kapacitou (zariadenia rodinného typu) a podpora poskytovania terénnych a ambulantných sociálnych služieb a sociálnych služieb v zariadení s týždenným pobytom.
Rozvoj sociálnych služieb je jedným z predpokladov hospodárskeho a sociálneho rozvoja obce, a preto je nevyhnutné, aby obec zohľadňovala rozvoj sociálnych služieb v súlade so stanovenými národnými prioritami.
1.2. Úlohy a kompetencie obce v zmysle platných sociálnych zákonov
Kompetencie obcí v sociálnej oblasti sú rozsiahle a dotýkajú sa všetkých oblastí sociálneho zabezpečenia. Obec má nezastupiteľné miesto pri zabezpečovaní úloh spojených s riešením hmotnej aj sociálnej situácie občanov, sociálnej pomoci, sociálnoprávnej ochrany a sociálnej kurately a najmä v oblasti sociálnych služieb.
Miestna legislatíva:
· všeobecné záväzné nariadenia obce, ktoré sa týkajú sociálnej problematiky
Zákon o sociálnych službách č. 448/2008 Z. z. a o zmene a doplnení zákona č. 455/1991 Zb. o živnostenskom podnikaní v znení neskorších predpisov dáva obci tieto hlavné kompetencie a úlohy:
Podľa  § 80  zákona 448/2008   Z. z. –  Pôsobnosť obce
Obec:
a/ vypracúva, schvaľuje Komunitný plán sociálnych služieb vo svojom územnom obvode
b/ utvára podmienky na podporu komunitného rozvoja
c/ je správnym orgánom v konaniach o
    1, odkázanosti na sociálnu službu 
                                  - v zariadení pre seniorov
                                  - v zariadení opatrovateľskej služby
                                  - v dennom stacionári
                                  - v odkázanosti na opatrovateľskú službu
    2, zániku odkázanosti na sociálnu službu uvedenú v prvom bode,                  
    3, odkázanosti na sociálnu službu v prvom bode po zmene stupňa odkázanosti
    4, povinnosti zaopatrených plnoletých detí alebo rodičov platiť úhradu za sociálnu    
        službu alebo jej časť podľa § 73 ods. 13, 
d) vyhotovuje posudok o odkázanosti na sociálnu službu podľa § 51,
e) poskytuje alebo zabezpečuje poskytovanie
   1. sociálnej služby v nízkoprahovom dennom centre, nocľahárni, zariadení pre  
       seniorov, zariadení opatrovateľskej služby a v dennom stacionári,
   2. nízkoprahovej sociálnej služby pre deti a rodinu,
   3. opatrovateľskej služby,
   4. prepravnej služby,
   5. odľahčovacej služby,
   6. pomoci pri osobnej starostlivosti o dieťa podľa § 31,
   7. terénnej sociálnej služby krízovej intervencie,
f) poskytuje základné sociálne poradenstvo,
g) môže poskytovať alebo zabezpečovať poskytovanie aj iných druhov sociálnej  
    služby podľa § 12,
h) uzatvára zmluvu
  1. o poskytovaní sociálnej služby,
  2. o poskytovaní finančného príspevku pri odkázanosti fyzickej osoby na pomoc inej  
   fyzickej osoby pri úkonoch sebaobsluhy a finančného príspevku na prevádzku  
   poskytovanej sociálnej služby neverejnému poskytovateľovi sociálnej služby,
i) zriaďuje, zakladá a kontroluje nocľaháreň, nízkoprahové denné centrum, zariadenie   pre seniorov, zariadenie opatrovateľskej služby a denný stacionár,
j)  môže zriaďovať, zakladať a kontrolovať aj iné zariadenia podľa tohto zákona,
k) môže poskytnúť finančný príspevok podľa § 78a ods. 8 písm. a) a § 78a a ods. 5 na  základe písomnej zmluvy podľa osobitného predpisu a kontroluje hospodárenie s ním,
l) poskytuje podľa § 75 ods.1 a 2 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,
m) môže poskytovať podľa § 75 ods. 6 finančný príspevok na prevádzku poskytovanej sociálnej služby neverejnému poskytovateľovi sociálnej služby,
n) môže poskytovať podľa § 75 ods. 7 finančný príspevok na prevádzku poskytovanej sociálnej služby neverejnému poskytovateľovi sociálnej služby,
o) kontroluje hospodárenie s finančným príspevkom pri odkázanosti fyzickej osoby na pomoc inej fyzickej osoby pri úkonoch sebaobsluhy a s finančným príspevkom na prevádzku poskytovanej sociálnej služby,
p) ukladá opatrenia na odstránenie zistených nedostatkov pri výkone pôsobnosti ustanovenej v písmene o) a kontroluje ich plnenie,
q) vedie evidenciu
  1. posudkov o odkázanosti na sociálnu službu podľa stupňa odkázanosti fyzickej osoby na pomoc inej fyzickej osoby,
   2. rozhodnutí podľa písmena c),
   3. prijímateľov sociálnych služieb vo svojom územnom obvode,
r) vyhľadáva fyzické osoby, ktorým treba poskytnúť sociálnu službu,
s) poskytuje štatistické údaje z oblasti poskytovania sociálnych služieb štátnym orgánom sociálnych služieb na účely spracovania štatistických zisťovaní a administratívnych zdrojov,
t) uhrádza poskytovateľovi zdravotnej starostlivosti zdravotné výkony na účely posúdenia odkázanosti na sociálnu službu,
u) môže poveriť právnickú osobu, ktorú zriadila alebo založila, vykonávaním sociálnej posudkovej činnosti na účely vyhotovenia posudku podľa písmena d),
v) vydáva písomné vyjadrenie podľa § 83 ods. 8.
V ustanoveniach §§ 82 a 83 upravuje zákon o sociálnych službách úlohy obce v komunitnom rozvoji a komunitnom plánovaní:
§ 82
Komunitný rozvoj, komunitná práca a komunitná rehabilitácia
· Obec utvára podmienky na podporu komunitného rozvoja v oblasti  
       poskytovania sociálnych služieb podľa tohto zákona, na komunitnú prácu a    
       komunitnú rehabilitáciu na účel predchádzania vzniku alebo predchádzania 
       zhoršenia nepriaznivých sociálnych situácií a riešenia miestnych sociálnych 
       problémov.
· Komunitná práca je podpora aktivít členov miestnej komunity k svojpomocnému riešeniu problémov v rámci miestneho spoločenstva, najmä rozvojom sociálnych služieb.
· Komunitná rehabilitácia je koordinácia činnosti subjektov, ktorými sú najmä rodina, obec, vzdelávacie inštitúcie, poskytovatelia sociálnych služieb, zdravotnej starostlivosti….
Cieľom komunitnej rehabilitácie je obnova alebo rozvoj fyzických schopností, mentálnych schopností a pracovných schopností fyzickej osoby v nepriaznivej sociálnej situácií a podpora jej  začlenenia do spoločnosti. Za účelom vykonávania komunitnej rehabilitácie sa môžu zriaďovať komunitné centrá.
§ 83
Komunitný plán sociálnych služieb a koncepcia rozvoja sociálnych služieb
(1) Obec vypracúva komunitný plán sociálnych služieb v spolupráci
a/ s inými poskytovateľmi sociálnych služieb v ich územnom obvode,
b/ s prijímateľmi sociálnych služieb v ich územnom obvode.
(2) Obec vypracúva a schvaľuje komunitný plán sociálnych služieb na základe národných priorít rozvoja sociálnych služieb, v ktorom zohľadňuje miestne špecifiká a potreby fyzických osôb v oblasti sociálnych služieb v územnom obvode.
Komunitný plán sociálnych služieb a koncepcia rozvoja sociálnych služieb obsahujú najmä:
a) analýzu poskytovaných sociálnych služieb podľa jednotlivých druhov sociálnych služieb, foriem sociálnych služieb a poskytovateľov sociálnych služieb v územnom obvode obce,
b) analýzu požiadaviek prijímateľov sociálnych služieb a ďalších obyvateľov v územnom obvode obce na rozvoj sociálnych služieb podľa jednotlivých druhov sociálnych služieb, foriem sociálnych služieb a cieľových skupín v územnom obvode obce,
c) analýzu demografických údajov a sociálnej situácie v územnom obvode obce,
d) určenie cieľov a priorít rozvoja sociálnych služieb podľa jednotlivých druhov sociálnych služieb, foriem sociálnych služieb a cieľových skupín, vrátane kvantifikácie potrebnej kapacity týchto služieb, a ak ide o sociálnu službu v zariadení, potrebného počtu miest v jednotlivých druhoch zariadení v územnom obvode obce,
e) časový plán realizácie komunitného plánu sociálnych služieb s určením kapacity jednotlivých druhov sociálnych služieb, foriem sociálnych služieb, a ak ide o sociálnu službu v zariadení, počtu miest v jednotlivých druhoch zariadení, v jednotlivých rokoch v členení na existujúcu kapacitu a kvantifikovanú potrebu navýšenia kapacity tak, aby boli vytvorené podmienky na zabezpečenie dostupnosti sociálnej služby pre obyvateľov obce a vyššieho územného celku, ktorí sú odkázaní na sociálnu službu, vrátane určenia finančných podmienok, personálnych podmienok, prevádzkových podmienok a organizačných podmienok, ktoré vytvára obec a zapojené subjekty na tvorbu a realizáciu komunitného plánu sociálnych služieb,
f) spôsob každoročného vyhodnocovania plnenia komunitného plánu sociálnych služieb,
g) podmienky a spôsob zmeny a aktualizácie komunitného plánu sociálnych služieb.
Cieľom komunitného plánovania sociálnych služieb je:
a. posilňovať sociálnu súdržnosť všetkých obyvateľov obce
b. predísť sociálnemu vylúčeniu a sociálnej izolácii ohrozených jednotlivcov a skupín, opäť vtiahnuť do života komunity tých, ktorí stoja na jej okraji 
Obec schvaľuje komunitný plán sociálnych služieb a do 15 dní od jeho schválenia ho predkladá vyššiemu územnému celku, v ktorého územnom obvode sa nachádza.
Komunita a komunitný rozvoj
Komunita je skupina osôb, ktorá žije v určitom zoskupení určenom najmä ulicou v obci alebo v časti a ktorú spájajú spoločné záujmy, hodnoty a ciele.
Obec utvára podmienky na podporu komunitného rozvoja v oblasti poskytovania sociálnych služieb, na komunitnú prácu a komunitnú rehabilitáciu za účelom predchádzania vzniku alebo predchádzania zhoršenia nepriaznivých sociálnych situácií a riešenia miestnych sociálnych problémov.
Komunitná práca v oblasti poskytovania sociálnych služieb je podpora aktivít členov miestnej komunity k svojpomocnému riešeniu sociálnych problémov v rámci miestneho spoločenstva, hlavne rozvojom sociálnych služieb.
Komunitná rehabilitácia v oblasti poskytovania sociálnych služieb je koordinácia činnosti subjektov – rodina, mesto, vzdelávacie inštitúcie, poskytovatelia sociálnych služieb, poskytovatelia služieb zamestnanosti a poskytovatelia zdravotnej starostlivosti.
Cieľom komunitnej rehabilitácie je obnova alebo rozvoj fyzických schopností, mentálnych schopností a pracovných schopností fyzickej osoby v nepriaznivej sociálnej situácií a podpora jej začlenenia do spoločnosti.
Za účelom vykonávania komunitnej rehabilitácie sa môžu zriaďovať komunitné centrá.
Účastníci komunitného plánu sociálnych služieb.
Na trhu sociálnych služieb sa podieľajú traja aktéri – užívateľ, poskytovateľ a objednávateľ. Tieto tri skupiny sa sústavne a priebežne schádzajú a rokujú spolu o dohode, ako čo najlepšie naplniť predstavy a požiadavky každého z nich. 
Prijímateľ sociálnej služby – je fyzická osoba, ktorá využíva sociálne služby, nakoľko sa ocitla v nepriaznivej sociálnej situácií.
Poskytovateľ sociálnej služby – je subjekt poskytujúci sociálne služby za podmienok stanovených zákonom alebo prostredníctvom právnickej osoby, ktorú zriadila na tento účel:
a. verejný poskytovateľ –  obec, vyšší územný celok
b. neverejný poskytovateľ – neziskové organizácie, občianske združenia,...
Objednávateľ sociálnej služby:
Osoba, ktorá zabezpečuje poskytovanie sociálnych služieb.
Obec a vyšší územný celok  - subjekt, v kompetencii ktorého je sociálna služba.
Sociálna služba  je súbor odbornej, obslužnej alebo ďalšej činnosti, zamerané na: 
· prevenciu vzniku nepriaznivej sociálnej situácie, riešenie alebo zmiernenie  
      nepriaznivej sociálnej situácie fyzickej osoby, rodiny alebo komunity,
-    zachovanie, obnovu alebo rozvoj schopnosti fyzickej osoby viesť samostatný život   
     a podpora jej začlenenia do spoločnosti,
-    zabezpečenie nevyhnutných podmienok na uspokojovanie základných životných 
     potrieb fyzickej osoby,
-    riešenie krízovej sociálnej situácie,
-    prevenciu sociálneho vylúčenia.
Sociálne bývanie
    Úlohou štátu v rámci sociálnej politiky je vytvárať legislatívne a ekonomické podmienky pre dostupnosť bývania aj domácnostiam s nízkymi príjmami a pre sociálne ohrozené skupiny obyvateľstva. Keďže časť obyvateľstva nedisponuje dostatočnými finančnými prostriedkami na kúpu bytu, ani takou výškou príjmu, ktorá by mu umožnila splácať hypotekárny úver, sú tieto domácnosti odkázané na pomoc verejného sektora.
Výstavbu nájomných bytov pre verejný nájomný sektor budú naďalej zabezpečovať hlavne obce. Je však potrebné vytvárať podmienky, aby sa do tejto výstavby mohli v širšej miere zapojiť aj neziskové organizácie a iné subjekty.
Sociálna politika v oblasti bývania definuje špeciálne formy bývania určené pre nasledovné kategórie:
1. občania, ktorí sa dostávajú do pozície skupín ohrozených sociálnym vylúčením,  napr.:
   a/ občania, ktorí v dôsledku nízkej úrovne vzdelania a kvalifikácie vykonávajú iba      príležitostné pomocné práce, prípadne sú bez práce,
   b/ ľudia s fyzickým alebo mentálnym postihnutím,
   c/ mládež po ukončení ústavnej alebo ochrannej výchovy,
   d/ starí ľudia, osamelí rodičia s deťmi a mnohodetné rodiny,
   e/ občania marginalizovanej rómskej komunity.
     2.  marginalizované skupiny obyvateľstva, v najvyššej miere Rómovia, ktoré sa 
vyznačujú úplným sociálnym vylúčením napríklad v dôsledku straty bydliska, 
dlhodobej nezamestnanosti, závislosti od drog, nedostatočnej sociálnej 
prispôsobivosti  
Pre bývanie týchto skupín obyvateľstva treba vytvárať podmienky najme v sociálnom bývaní zodpovedajúceho štandardu, alebo v prípade niektorých špecifikovaných sociálne ohrozených či vylúčených skupín v rôznych zariadeniach sociálnych služieb, v ktorých je poskytovaná osobitná sociálna alebo zdravotná starostlivosť a sú zabezpečené aj iné služby v závislosti od druhu a účelu zariadenia.
Do kategórie sociálneho bývania možno zahrnúť:
· nájomné byty vo verejnom nájomnom bytovom sektore vrátane malometrážnych bytov určených  ako prvé bývanie pre mladé rodiny s tým, že nárok na takéto bývanie budú mať len domácnosti do stanovenej výšky príjmov,
· byty a iné formy bývania pre domácnosti s nízkymi príjmami a skupiny so špecifickými potrebami, ako napríklad byty pre občanov v sociálnej núdzi, s ťažkým zdravotným postihnutím, osamelých rodičov starajúcich sa o maloleté deti, mnohodetné rodiny, občanov po ukončení ústavnej alebo ochrannej výchovy, občanov s problémami sociálneho začlenenia a občanov bez prístrešia,
· byty nižšieho štandardu pre neplatičov nájomného a pre marginalizované skupiny obyvateľstva
· byty pre bývanie starších ľudí, pričom sa bude vychádzať z majetkových pomerov budúcich užívateľov.
Pre veľmi úzko špecifikované sociálne ohrozené či vylúčené skupiny obyvateľstva je bytová otázka zabezpečená aj vo forme zariadení sociálnych služieb. Medzi tieto zariadenia je možné zaradiť detské domovy, zariadenia pre seniorov, domovy sociálnych služieb, útulky atď. avšak ich prioritou je poskytovanie sociálnych služieb.
Núdza 
Hmotná núdza je stav, keď príjem občana a fyzických osôb, ktoré sa s občanom spoločne posudzujú, nedosahuje životné minimum a občan a fyzické osoby, ktoré sa s ním posudzujú si príjem nemôžu zabezpečiť alebo zvýšiť vlastným pričinením.
Sociálna núdza je stav, keď si občan nemôže sám zabezpečiť starostlivosť o svoju osobu, o svoju domácnosť, ochranu a uplatňovanie práv a právom chránených záujmov alebo kontakt so spoločenským prostredím najmä vzhľadom na vek, nepriaznivý zdravotný stav, stratu zamestnania.
Životné minimum je spoločensky uznaná minimálna hranica príjmov fyzickej osoby, pod ktorou nastáva stav jej hmotnej núdze.
Osobitný príjemca je obec, alebo ak je to odôvodnené iná právnická osoba alebo fyzická osoba. ÚPSVaR určí osobitného príjemcu rozhodnutím, ak sa doterajšou výplatou dávky a príspevkov nedosiahol účel po  predchádzajúcom súhlase občanov a uvoľní osobitného príjemcu, ak pominuli dôvody na jeho určenie. Ak osobitný príjemca zabezpečuje dávku a príspevky vo vecnej forme, je povinný ich poskytovať za cenu obvyklú a na mieste dostupnom občanovi v hmotnej núdzi. 
Obec je osobitným príjemcom dávky a príspevkov na základe rozhodnutia ÚPSVaR aj vtedy, ak súhlasí, že bude vykonávať funkciu osobitného príjemcu voči všetkým občanom vo svojom územnom obvode, ktorým úrad priznal dávku a príspevky právoplatným rozhodnutím. Na takýto výkon osobitného príjemcu úrad s obcou uzatvorí dohodu. Osobitný príjemca zabezpečuje dávku a príspevky v peňažnej forme alebo vo vecnej forme a je povinný ich použiť len na prospech občana v hmotnej núdzi a fyzických osôb, ktoré sa s občanom v hmotnej núdzi spoločne posudzujú. ÚPSVaR dohliada, ako ním určený osobitný príjemca plní svoje povinnosti.
Sociálne dávky
V minulosti bola hodnota sociálnej dávky často krát vyššia ako minimálna mzda či iný príjem. V novom systéme dávky v hmotnej núdzi a príspevky k dávke motivujú občana zmeniť jeho sociálnu a životnú situáciu. 
Hlavným cieľom týchto zmien je, aby si ľudia vlastným pričinením, aktivitou či majetkom pomohli a neboli závislí od sociálnych príjmov. 
Pomoc v hmotnej núdzi upravuje zákon č. 417/2013 Z. z. o pomoci v hmotnej núdzi a zákon o zmene a doplnení niektorých zákonov v znení zákona č. 125/2016 Z. z. účinnosťou od 1. 7. 2016.
Jednorazovú dávku v hmotnej núdzi možno poskytnúť občanovi v hmotnej núdzi a fyzickým osobám, ktoré s ním spoločne posudzujú, ktorým sa vypláca dávka a príspevky najmä na:
· úhradu mimoriadnych výdavkov na nevyhnutné ošatenie
· základné vybavenie domácnosti
· zakúpenie školských potrieb pre nezaopatrené dieťa
· na mimoriadne liečebné náklady.
Dávku v hmotnej núdzi môže poskytnúť /obec/ do výšky preukázaných skutočných nákladov, najviac však do výšky trojnásobku životného minima. 
Deti poberateľov dávky v hmotnej núdzi majú nárok na dotáciu na stravu a školské pomôcky. Dotácie môžu čerpať žiaci základných škôl a deti v materských školách.   
2. Analýza demografických údajov a sociálnej situácie
Základnou úlohou obce pri výkone samosprávy je starostlivosť o všestranný rozvoj svojho územia a o potreby jeho obyvateľov. Základným riadiacim dokumentom, ktorý usmerňuje všetky plánované rozvojové aktivity obce je PHSR obce.
PHSR obce Sučany deklaruje rozšírenú víziu obce takto:
Program hospodárskeho a sociálneho rozvoja obce je rozvojovým dokumentom, ktorého cieľom je dosiahnutie trvalo udržateľného hospodárskeho a sociálneho rozvoja obce s dôrazom na využitie miestnych zdrojov, pri súčasnom rešpektovaní limít a zachovaní rovnováhy v jednotlivých zložkách života a životného prostredia. Úspešná implementácia PHSR môže v obci Sučany napomôcť k zlepšeniu vybavenosti obce základnou infraštruktúrou, povzbudeniu podnikateľskej aktivity, rozvoju vidieckej turistiky, efektívnemu zvýšeniu využitia miestnych daností, aktivizácii miestneho obyvateľstva, oživeniu kultúrneho, športového a spoločenského života v obci, zlepšeniu sociálnej klímy a životného prostredia. Následne na to môže realizácia opatrení stanovených PHSR generovať príjmy a tým zvýšiť celkovú životnú úroveň obyvateľstva a zároveň postaviť pevné základy zodpovednej miestnej samosprávy.
Sociálna analýza je súhrn faktorov v oblasti sociálnej, technologickej, ekonomickej a politickej. Ide o problémy a zámery na celoštátnej či nadnárodnej úrovni, ktoré majú vplyv na miestny rozvoj sociálnych služieb. Jednotlivé faktory sa vzájomne ovplyvňujú a nemožno ich posudzovať oddelene.
Technologické faktory ovplyvnia tempo inovácií v technológiách, najmä informačných, podstatne zvyšujú produktivitu i kvalitu výroby. Z technologického hľadiska došlo k výraznému zlepšeniu kvality zariadení a objektov pre sociálne účely, s tým však súvisí aj nárast financií potrebných na ich získanie, prevádzku a údržbu. Postupná informatizácia spoločnosti spôsobuje, že informácie z akejkoľvek oblasti sú šírené a dostupné rôznym spôsobom. V súčasnosti je možné poskytovať sociálne služby s využitím telekomunikačných technológií.
Sociologické faktory majú najväčší vplyv na vývoj spoločnosti, a to:
· demografické zmeny – znižovanie celkového počtu obyvateľov, znižovanie počtu detí a zvyšovanie počtu seniorov
· zmeny v životnom štýle – rýchle životné tempo, viac stresu a menej pohybových aktivít, konzumný spôsob života, nárast kriminality a drogových závislostí, zhoršujúci sa zdravotný a fyzický stav populácie, vplyv techniky a médií,
· oslabovanie tradičných ľudských hodnôt – zhoršovanie medziľudských vzťahov a komunikácie, peniaze ako meradlo hodnôt, kríza rodiny, zvyšovanie počtu rozvodov a deti narodených mimo manželstva.
Ekonomické faktory, ktoré svojimi zmenami za posledných dvadsať rokov ovplyvnili vývoj celej spoločnosti. V oblasti služieb vo verejnom záujme došlo k zmenám systému v oblasti organizácie, riadenia aj financovania. Od 1. júla 2002, kedy sa začala decentralizácia verejnej správy, prešli sociálne zariadenia a služby do pôsobnosti samospráv. Zariadenia získali viac kompetencií, v súčasnosti majú možnosť uchádzať sa o finančné prostriedky z fondov EÚ.
Politické faktory určuje parlament a vláda zákonmi a programovými vyhláseniami alebo rozhodnutím vstúpiť do EÚ a NATO, zavedenie eura na Slovensku. Programovým vyhlásením sa Vláda SR zaviazala poskytovať pre obyvateľov taký sociálny program, ktorý bude garantovať udržanie a rozvoj ľudských, hospodárskych, sociálnych a kultúrnych práv smerujúcich k dôstojnej životnej úrovni každého človeka. Systém sociálnej politiky bude nastavený tak, aby bol sociálne spravodlivý, transparentný, trvalo finančne udržateľný a aby zabezpečil rovnosť príležitostí. K prioritám vlády v sociálnej oblasti patrí politika zamestnanosti, pracovné vzťahy a sociálny dialóg, sociálne zabezpečenie, podpora rodiny, podpora rodovej rovnosti a efektívnosti inštitúcií.      
V snahe zabezpečiť kontinuitu a efektivitu poskytovaných sociálnych služieb a súčasne v snahe podporiť zotrvanie ľudí odkázaných na pomoc čo najdlhšie v ich prirodzenom rodinnom prostredí v súčasnosti prebieha proces deinšitucionalizácie sociálnych služieb na Slovensku. Vláda SR schválila dňa 30. 11. 2011 Stratégiu deinštitucionalizácie systému sociálnych služieb a náhradnej starostlivosti (ďalej len „Stratégia DI“). Slovenská republika sa týmto dokumentom hlási k  celosvetovému trendu systematického odstraňovania dôsledkov dlhodobo uplatňovaného, ale už historicky prekonaného modelu inštitucionálnej izolácie a segregácie ľudí vyžadujúcich dlhodobú pomoc a starostlivosť v špecializovaných zariadeniach, menovite detí v náhradnej starostlivosti a ľudí so zdravotným postihnutím, seniorov, a jeho nahradenie alternatívnym modelom služieb a opatrení, svojim charakterom čo najviac podobným podmienkam bežného života.
Základným zámerom deinštitucionalizácie v Slovenskej republike je vytvorenie a zabezpečenie podmienok pre nezávislý a slobodný život všetkých občanov odkázaných na pomoc spoločnosti  v prirodzenom sociálnom prostredí komunity prostredníctvom komplexu kvalitných alternatívnych služieb vo verejnom záujme. Dňa 14. 12. 2012 bol schválený  Národný akčný plán prechodu z inštitucionálnej na komunitnú starostlivosť v systéme sociálnych služieb. Vypracovanie Národného akčného plánu DI je jednou zo základných úloh  Stratégie DI. Národný akčný plán DI predstavuje základný plánovací dokument Stratégie DI v oblasti prechodu z inštitucionálnej na komunitnú starostlivosť v systéme sociálnych služieb v Slovenskej republike.
Poloha obce:

Obec Sučany leží v severnej časti Turčianskej kotliny na ľavostrannej nive a terase Váhu. Celková výmera územia obce je 3 861 ha. Intravilán obce leží v nadmorskej výške od 384 m n. m. – 1671 m n. m., stred obce vo výške 593 m n. m., územie sa zaraďuje do klimaticky mierne teplej oblasti, vlhkej klímy, s miernou inverziou teplôt. Chotár je na pahorkatine z treťohorných uloženín, na rovine s početnými náplavovými kužeľmi a na južných svahoch Malej Fatry z druhohorných hornín. Zalesnený je bučinami, smrečinami a nad hornou hranicou lesa nesúvisle kosodrevinou. Má nivné, hnedé lesné pôdy a podzolu. Je tu minerálny prameň. Chotár obce sa využíva na poľnohospodárske a taktiež na turistické a rekreačné účely.
Poloha obce je veľmi výhodná vzhľadom na to, že obec sa nachádza v tichej prírodnej lokalite v blízkosti okresného mesta, preto je možné ju považovať za obec s veľkým potenciálom rozvoja, rekreácie a agroturistiky. Obec Sučany je súčasťou okresu Martin, je členom regiónu „Turiec“ a územne patrí do Žilinského samosprávneho kraja.
Vznik obce:
Obec sa spomína od roku 1264 ako Suchan, z roku 1285 ako Zuchan, z roku 1323 ako Scudchan, z roku 1359 ako Zuchan, z roku 1773 ako Sucžany, z roku 1808 ako Sučany, maďarsky Szucsány. Patrila Miklovi, synovi Detricha, neskôr hradu Sklabiňa. V roku 1321 je doložený tunajší hrad vo vlastníctve Bitera. Karol Róbert udelil Sučanom mestské výsady, oslobodil ich od prác v župe, od mýta a dal Sučanom trhové právo V roku 1557 tu bolo 84 domácností, v roku 1715 tu bolo 83 domácností, v roku 1785 obec mala 211 domov a 1290 obyvateľov, v roku 1828 mala obec 221 domov a 1425 obyvateľov. Zaoberali sa obchodom, klobučníctvom, poľnohospodárstvom. V 18.-19. storočí odchádzali šafraníci najmä do Ruska. V roku 1878 postavili tehelňu. Za I. ČSR pracovali obyvatelia v poľnohospodárstve, pri ČSD, v miestnej tehelni a na píle. Silný vplyv tu mala Mestská organizácia Komunistickej strany Československa založená v roku 1922. V roku 1939 vypuklo proti fašistickému režimu politický štrajk, ktorý bol potlačený zásahom vojska. V máji v roku 1944 založili Revolučný národný výbor. Obyvatelia sa zapojili do partizánskeho hnutia a SNP. Bolo tu sídlo partizánskeho štábu Danilova. V septembri v roku 1944 sa viedli o Sučany boje, v ktorých padlo 52 osôb. Obec vyznamenali Radom Červenej hviezdy, Pamätnou medailou SNP. Po oslobodení nastal rozvoj obce, výstavba hydroelektrárne, závodov Drevona, Prefa a modernej tehelne. 
Charakter zloženia obyvateľstva prešiel početnými zmenami zapríčinenými osídľovaním v krízových rokoch. 
2.1. Obyvateľstvo
V obci Sučany podľa posledných údajov k 31. 12. 2017 býva 4 747 obyvateľov. Štatistické údaje o vývoji počtu obyvateľov nám ukazujú, že nárast obyvateľstva sa mení rozvojom hospodárstva v regióne a v poslednej dobe badať postupný nárast počtu obyvateľstva. Podrobný vývoj obyvateľov obce ukazuje tabuľka č. 2.
Obyvatelia obce: národnostne dominantná - slovenská národnosť (91,50%), ďalej, národnosť česká 0,45 %, poľská 0,15 % a iná a nezistená 6,81 %. Rómsku komunitu (1,09 %) je ťažké štatisticky vykázať, nakoľko sa hlásia buď slovenskej alebo inej národnosti. Je to údaj zo Štatistického úradu Slovenskej republiky, ale odhad            z obecného úradu hovorí o 5 % podiele rómskeho etnika v obci. Obyvatelia obce boli v minulosti prevažne robotníci a remeselníci. Podľa ŠÚ  2013 v obci žilo 4 660 obyvateľov, z toho 2 379 žien (51,05%) a 2 281 mužov (48,95%). 
Tabuľka č. 1 Obyvateľstvo podľa vekovej štruktúry
Vek


Počet

% zastúpenia
 0 – 14

  707

      14,99 %
15- 60 muži            1 506                         
15- 59 ženy            1 326                     60,03 %
60 – viac
          1 179     
        24,99 %
SPOLU:
          4 718                   100,00 %
Index starnutia:  166,76                    Zdroj: ŠÚ SR 2009
Tabuľka č. 2 Vývoj počtu obyvateľov obce Sučany
Rok

Počet obyvateľov        Index starnutia
1991                         4 502                  91,62
2001                         4 604                116,59          
2006                         4 662           
2007                         4 672
2008                         4 690
2009                         4 694
2010                         4 726                150,54
2011                         4 673
2012                         4 664                162,08
2013                         4 660
2016                         4 718                166,76
2017                         4 747  
Zdroj: sodb.infostat.sk
Vplyv demografického vývoja na vekové zloženie obyvateľstva v sledovaných skupinách  sa od celorepublikového priemeru veľmi neodlišuje. Vekové zloženie obyvateľstva SR sa za posledných 10 rokov zmenilo, proces starnutia sa zintenzívnil. 
Keď porovnáme vekovú štruktúru obyvateľstva v obci za posledné roky tak vidíme, že obyvateľstvo začalo starnúť. Štatistické údaje a hlavne index starnutia nám ukazuje, že za posledných 10 - 15 rokov z prevahy predproduktívneho podielu obyvateľstva obec postupne začala starnúť, ale nie v takej miere ako u obcí mimo Žilinského samosprávneho kraja. Ako vidno z údajov, index starnutia má nepriaznivý charakter a obec stále viac prepadáva do negatívnych čísiel. Jediná pomoc by bola nárast počtu obyvateľstva o mladé rodiny. Štruktúra obyvateľstva obce v dôsledku úbytku počtu obyvateľov v predproduktívnom veku oproti nárastu obyvateľov  v poproduktívnom veku v blízkej budúcnosti prinesie aj demografický problém prestarnutie obyvateľstva a problém v sociálnej starostlivosti obyvateľstva. 
Kvôli prevahe poproduktívneho obyvateľstva treba uvažovať o doplnení vhodnej formy poskytovania sociálnej služby v obci. Vhodnou alternatívou do budúcna môže byť zabezpečenie permanentnej opatrovateľskej služby a stravovania. Pre rómsku komunitu treba zabezpečiť poskytovanie sociálnej služby v Komunitnom centre spojenú s terénnou sociálnou prácou a podpornými sociálnymi službami. Poskytované sociálne služby zohľadniť so zreteľom na zotrvanie prijímateľov v domácom prostredí, k vytvoreniu podmienok pre plnohodnotný spoločenský a kultúrny rozvoj cieľovej skupiny.  
Nakoľko finančné možnosti obce sú obmedzené, obec podporuje prípadnú snahu verejných subjektov poskytujúcich sociálne služby na zabezpečenie potrebných služieb pre obec.
2.2. Školstvo 
V obci Sučany sa nachádzajú výchovné zariadenia Základná škola a Materská škola. Školská výchova podľa dostupných údajov sa traduje už od druhej polovice 16. storočia – ako evanjelická škola v Sučanoch. 
Základná škola s celodennou prevádzkou bola odovzdaná do zriaďovateľskej právomoci obce v roku 2002. Oficiálny názov školy je Základná škola Slovenského národného povstania Sučany. Výchovno-vzdelávací proces prebieha podľa platných učebných osnov a štandardov jednotlivých predmetov na I. stupni podľa základného variantu a štátneho vzdelávacieho programu I. stupňa základnej školy ISCED1, na II. stupni podľa druhého variantu učebných plánov a štátneho vzdelávacieho programu II. stupňa základnej školy ISCED2. Prevádzka školy je jednozmenná, popoludní prebieha výchovno-vzdelávacia činnosť v jednom oddelení ŠKD,  záujmová činnosť a organizované aktivity najmä športového charakteru. Popri základnej škole je zriadená aj družina a žiaci majú zabezpečenú teplú stravu. V rámci mimoškolských aktivít existuje školský klub detí, ktorý ponúka jej členom rôzne formy trávenia voľného času. Škola využíva internet a informačné a komunikačné technológie. Škola sa úspešne uchádza o rôzne projekty na získanie finančných prostriedkov na zvýšenie kvality výchovy, čo sa odzrkadľuje na úspešnosti žiakov na rôznych súťažiach a olympiádach. Na škole bola realizovaná rozsiahla rekonštrukcia financovaná z prostriedkov Európskej únie. V súčasnosti vo výchovno-vzdelávacom procese integrácia detí a žiakov z obce prebieha s pomocou asistenta učiteľa pre deti so zdravotným znevýhodnením.
V škole úspešne fungujú aj špeciálne triedy pre žiakov s ľahkým mentálnym postihnutím. 
Počet žiakov v základnej škole je 365.
 Materská škola
Pre deti predškolského veku zabezpečuje celodennú starostlivosť. V materskej škole pracujú kvalifikovaní pedagogickí zamestnanci, ktorí pripravujú  pre deti bohatý edukačný program. Budova materskej školy je umiestnená v areáli s dostatkom zelene, ideálne pre celodenný pobyt detí. Materskú školu navštevujú  deti vo veku od  3  do 6 rokov.
Počet deti v materskej škole je 97. 
Okrem základnej a materskej školy v obci sa nachádza aj  gymnázium anglicko-slovenské,  ktoré začalo v Sučanoch svoju činnosť 1. 9. 1991 za pomoci britskej vedy. Od 3. decembra 2003  nesie názov Gymnázium bilingválne anglicko-slovenské Milana Hodžu Sučany. Štúdium trvá 5 rokov a školu navštevuje 480 študentov z rôznych častí Slovenska.
Zo sociálneho hľadiska existencia pedagogického dozoru v obci kladne vplýva na dospievajúcu mládež.    
2.3. Služby
V obci je zastúpenie najmä drobných živnostníkov. Ich existencia na území obce značne vplýva na finančné možnosti obce a obyvateľstva. Všetky podnikateľské subjekty  pôsobia na komerčnej báze. Niektorí podnikatelia majú len sídlo v obci a svoju podnikateľskú aktivitu vykonávajú mimo obce
Miera ekonomickej aktivity v obci je okolo 48 %, časť obyvateľstva je napojená na štátne sociálne dávky. Narastá skupina občanov, ktorí nevedia hospodáriť s finančnými prostriedkami. Vyše 79 % ekonomicky aktívnych obyvateľov odchádza za prácou mimo obce. Chýbajú možnosti zamestnávať obyvateľov s najnižším vzdelaním.
Zdravotníctvo, kultúra, šport
Spoločenský život je veľmi aktívny, na ktorom sa zúčastnia vekové kategórie od detí po seniorov. 
Zoznam spoločenských organizácií -  Poľovnícke združenie Jarolim, JDS Sučany, SZPB Sučany, SZZP Sučany, Súbor Sučianka,  MO  záhradkárov, DHZ Sučany,  Rómske srdce Sučany,  Klub sučianskych turistov, Kolkársky klub, TJ Tatran, FO Tatran Sučany, Hokejbalový klub, Skialpinistický klub, Volejbalový klub Tatran ... 
Športovo-rekreačné zariadenia a aktivity  –  telocvičňa, multifunkčné ihrisko, futbalové ihrisko, kolkáreň, futbal, volejbal, tenis,  hokejbal, lyžovanie ...
Možnosti pre poľovníctvo a rybolov.
Kultúrne zariadenia – Robotnícky kultúrny dom, knižnica, Klub dôchodcov,  ...
Kultúrne aktivity - Dni Milana Hodžu, oslavy SNP,  pochovávanie basy,  stavanie mája, deň matiek, posedenia s jubilantmi, uvítanie detí do života, Vianočné trhy, Sučiansky ples, obecné noviny –  Nové Sučianske zvesti ...      
V obci je zdravotné stredisko s lekárňami. Revitalizácia obce je dokončená. 
V obci sú vytvorené podmienky  na uskutočňovanie rôznych obecných, kultúrnych a športových podujatí, ktoré poskytujú občanom i turistom ideálne podmienky na stretávanie sa pri rôznych príležitostiach a prostredie pre trávenie voľného času. 
2.4. Nezamestnanosť
Ekonomicky aktívne obyvateľstvo pracuje v priemyselnej výrobe, dochádzajú denne za prácou a v poľnohospodárstve a s ním súvisiacich službách.
Štatistické údaje v tejto oblasti sú dosť relatívne čísla. Každá inštitúcia si vedie svoju vlastnú štatistiku podľa vlastných kritérií. Obec nemá k dispozícii informácie o zamestnaní svojich občanov, k dispozícii sú iba údaje z Úradu práce, sociálnych vecí a rodiny, ktorý vedie evidenciu uchádzačov o zamestnanie (tento údaj však nezahŕňa celkový počet nezamestnaných z dôvodu chýbajúcich údajov o dobrovoľne nezamestnaných). Taktiež nie je k dispozícii údaj o počte osôb, ktoré pracujú v zahraničí.
Skrytú nezamestnanosť, t.j. nezamestnanosť ľudí, ktorí nie sú evidovaní ako uchádzači o zamestnanie, alebo boli z evidencie z rôznych dôvodov vyradení, nie je možné zistiť. Taktiež počet evidovaných nezamestnaných uchádzačov o zamestnanie nekorešponduje s počtom občanov nachádzajúcich sa v hmotnej núdzi. 
Najmenšie šance umiestniť sa na trhu práce majú hlavne starší občania nad 50 rokov, taktiež absolventi škôl, občania so zmenenou pracovnou schopnosťou, občania s nízkou úrovňou vzdelania a dlhodobo nezamestnaní. Kým pre starších ľudí je typické, že nie sú schopní pružne reagovať na zmenu trhu práce, absolventi škôl majú problém nájsť si svoje prvé zamestnanie kvôli nedostatočnej praxi.
Z dostupných informácií bol zostavený prehľad o miere  nezamestnaných :
Rok:


Miera nezamestnaných:
2001                                   10,84 %
2011                                     7,45 %
2016                                     4,30 %      
2017                                     2,11 %
ÚPSVaR Martin
Uvedené údaje odzrkadľujú na jednej strane pozitívny jav, že región drží nezamestnanosť na nižšej úrovni ako je slovenský priemer, ale na druhej strane badať odliv obyvateľstva za prácou z územia. Vyše 83 % ekonomicky aktívnych obyvateľov odchádza za prácou mimo obce. Počet uchádzačov sa bude pravdepodobne ešte zvyšovať z dôvodu redukovania prevádzok nielen v meste, ale aj v širokom okolí. V dôsledku tejto skutočnosti mesto zaznamenáva nepriaznivý trend vo vývoji ekonomiky, a preto by mal podporovať aktivity podnikateľského sektora pri vytvorení nových pracovných miest.
3. Analýza stavu poskytovaných sociálnych služieb
Východiskom k spracovaniu analýzy stavu poskytovaných sociálnych služieb boli dostupné údaje v územnom obvode obce, získané osobným, telefonickým a elektronickým kontaktom s poskytovateľmi sociálnych služieb od Úradu práce sociálnych vecí a rodiny. Sociálna služba môže byť poskytovaná ambulantnou formou, terénnou formou, pobytovou formou alebo inou formou podľa nepriaznivej sociálnej situácie a prostredia, v ktorom sa fyzická osoba zdržiava. V zmysle zákona o sociálnych službách má poskytovanie sociálnych služieb v prirodzenom prostredí klienta prednosť pred pobytovou formou. Z uvedeného dôvodu sa kladie a aj v budúcnosti bude klásť dôraz na rozvoj ambulantných a terénnych sociálnych služieb, čo je aj v súlade s Národnými prioritami rozvoja sociálnych služieb na obdobie rokov 2015 – 2020. Sociálna infraštruktúra je určená na uspokojovanie potrieb obyvateľstva. Jej rozmiestňovanie je spojené so štruktúrou osídlenia ako aj veľkosťou obce. 
Sociálne služby podľa druhu sú: 
· Sociálne služby na zabezpečenie nevyhnutných podmienok na uspokojovanie základných životných potrieb v zariadeniach. 
· Sociálne služby na podporu rodiny s deťmi. 
· Sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku. 
· Sociálne služby s použitím telekomunikačných technológií. 
· Podporné služby. 
Sociálne služby možno účelne a vhodne spájať. 
V obci prevádzkuje neverejný poskytovateľ sociálne zariadenie, v ktorom je možné zabezpečiť sociálnu službu občanom odkázaným na pomoc inej fyzickej osoby. Zriaďovateľom je Evanjelická DIAKONIA. Najbližšie zariadenie verejného poskytovateľa s pobytovou formou sa nachádza v Martine. Obec prevádzkuje terénnu sociálnu prácu ako aj miestnu občiansku poriadkovú službu /MOPS/. 
Obec zabezpečuje opatrovateľskú službu pre občanov v pokročilom veku a so zdravotnými problémami. Sociálne služby pre túto sociálnu skupinu v súčasnosti zabezpečuje aj rodina s využitím ďalších systémov sociálneho zabezpečenia a pomoci cez dávky. Na koordináciu sociálnej služby obec má vytvorenú funkciu sociálneho pracovníka – na posúdenie problému fyzickej osoby, rodiny alebo komunity, poskytnutie základných informácií o možnostiach riešenia problému a podľa potreby aj odporúčanie a sprostredkovanie ďalšej odbornej pomoci. V poslednej dobe badať ťažkosti pri eliminácii nepriaznivého zdravotného stavu sociálne slabších a odkázaných pri osvojovaní návykov pre ďalšie uplatnenie v živote, hygieny životných podmienok cez donášky stravy a liekov až po prepravu k lekárovi. Je nevyhnutné vytvorenia sociálneho zariadenia, ako aj rozšírenie druhu a formy poskytovania sociálnych služieb pre potreby obce a regiónu, nakoľko za niekoľko rokov kvôli prestarnutiu obyvateľstva vznikne problém so sociálnymi službami  v obci.  Preto obec podporuje aktivity subjektov na vytvorenie sociálneho zariadenia pre potreby obce a regiónu. Vhodnou alternatívou do budúcna môže byť zabezpečenie permanentnej opatrovateľskej služby, stravovania a pre rómsku komunitu treba zabezpečiť poskytovanie sociálnej služby v Komunitnom centre spojenú s terénnou sociálnou prácou a podpornými sociálnymi službami, zreteľom na zotrvanie prijímateľov v domácom prostredí, k vytvoreniu podmienok pre plnohodnotný spoločenský a kultúrny rozvoj cieľovej skupiny.  
Nakoľko finančné možnosti obce sú obmedzené, obec podporuje prípadnú snahu verených subjektov poskytujúce sociálne služby na zabezpečenie potrebných služieb pre obec.
Obec poskytuje najmä tieto sociálne služby:
- dohľad nad nesvojprávnymi občanmi (spolupráca s okresným súdom)
- funkcia osobitného príjemcu sociálnych dávok
- návštevy jubilujúcich starších občanov ( narodeniny, výročia svadby)
- stretnutia dôchodcov
- pomoc v krízových situáciách (živelná pohroma, rodinná tragédia....).
- poskytovanie finančnej podpory odkázaným
- v prípade potreby zabezpečenie terénnej opatrovateľskej služby 
- v prípade potreby zabezpečenie stravovania odkázaných
- sociálne služby krízovej intervencie – Terénna sociálna práca, Miestne občianske poriadkové služby
Obec v prípade potreby podporuje:
- poskytovanie sociálnych služieb s verejnými a neverejnými poskytovateľmi pre potreby obce.
3.1. Sociálne znevýhodnené skupiny
Cieľovým zameraním sociálnej práce je nielen jednotlivec, ale najmä skupina, komunita a sociálne prejavy, ktoré sa ich týkajú. Ide o subjekt, ktorý je definovaný spoločným znakom odvodeným od sociálneho znevýhodnenia, t.j. od znaku, ktorý  ho posúva do polohy závislosti na iných osobách alebo na štátnych opatreniach. Celkový počet obyvateľov komunity má trvale klesajúcu tendenciu, čo preukazuje úbytok populácie ako aj migrácia, tento vývoj z dlhodobého hľadiska môže pôsobiť problémovo aj na oblasť sociálnych služieb. 
Veková štruktúra, ktorá je v súčasnosti relatívne stabilizovaná má vzhľadom k vysokému rastu indexu starnutia a indexu ekonomickej závislosti jednoznačnú tendenciu ďalšieho a trvalého nárastu poproduktívnej kategórie populácie v komunite, čo je vo väzbe na ďalšie skutočnosti významným faktorom a indikátorom pre plánovanie sociálnych služieb, pri ktorých je nevyhnutné venovať vzrastajúcu pozornosť práve tejto vekovej kategórií, nakoľko starnutie nie je možné žiadnym spôsobom zastaviť. 
  Z dostupných demografických údajov na základe štatistického predpokladu sme vypočítali počet občanov, ktorí budú potrebovať istú formu sociálnej pomoci, prípadne sociálnych služieb. Použili sme pri tom orientačné údaje, ktoré vymedzujú potrebu sociálnych služieb vo vzťahu k veku, miere závislosti na pomoc pri sebaobsluhe a zdravotného postihnutia.
    Sociálne znevýhodnené skupiny v obci môžeme rozdeliť na:
a) seniori
b) nezamestnaní a zamestnanci s nízkym vzdelaním
c) deti, mládež a rodiny v riziku sociálneho vylúčenia 
d) uchádzači o zamestnanie so zdravotným postihnutím
e) občania so sociálnymi a spoločenskými problémami.
Obec sa v rámci svojich možností snaží kompenzovať určité sociálne znevýhodnenie.
SENIOR
Identifikácia problémov
· chýba vyhľadávacia činnosť občanov odkázaných na sociálnu pomoc 
· osamelí seniori so zdravotnými problémami
· je málo informácii o poskytovateľoch sociálnych služieb
· chýba miestna legislatíva v oblasti sociálnych služieb
· nie je vyriešená bezbariérovosť v obci
Služby určené seniorom sú poskytované občanom, ktorí dosiahli vek rozhodný pre priznanie starobného dôchodku a ocitli sa v situácii vyžadujúcej podporu komunity, je možné charakterizovať túto skupinu týmito spoločnými prejavmi:
· predlžovanie individuálneho aj priemerného veku
· nárast miery chorobnosti a tým aj závislosti na sociálnej pomoci
· vdovstvo – skôr, či neskôr strata životného partnera a s tým súvisiace sociálne a ekonomické zmeny
· stále existujúci využiteľný potenciál jedincov k aktivitám vo svoj prospech aj v prospech komunity
Z hľadiska početnosti ide i jedinú sociálnu kategóriu populácie, ktorá má trvale a prirodzene vzostupnú tendenciu svojho rastu premietajúcu nárastu v porovnaní k pomeru k ostatným kategóriám populácie komunity. 
Podľa údajov ŠÚ SR máme k dispozícii tieto údaje:
Počet obyvateľov      predprod. vek/%
   produktívny vek/%    poproduk. vek/%
2010/  4 726

      742/15,70%  
    2 867/60,66%   
    1 117/23,64%
2012/  4 664

      712/15,27%           2 798/59,99%
    1 154/24,74%
2016/  4 718                  707/14,99%           2 832/60,03%
    1 179/24,99%
Zdroj: sodb.infostat.sk
Občania nad 60 rokov tvoria necelých 25 % z celkového počtu obyvateľov, to znamená, že tvoria najväčšiu skupinu odkázanú alebo perspektívne odkázanú na sociálne služby. Keď porovnáme jednotlivé roky, tak vidíme, že počet ľudí poproduktívneho veku z roka na rok narastá. Podľa prepočtov  bude opatrovateľskú službu v blízkej budúcnosti permanentne potrebovať viac obyvateľov a rovnako ako aj umiestnenie v sociálnom zariadení.
Obec vytvára technické a materiálne podmienky na činnosť klubu dôchodcov ako aj Základnej organizácie Jednoty dôchodcov Slovenska v Sučanoch, ktorá organizuje pre seniorov kultúrno-spoločenské aktivity v obci. Svojou aktivitou  inšpiruje aj mladšiu generáciu v obci. Finančná podpora z rozpočtu obce je vo výške celkovo 11 395 € ročne.  
Opatrovateľská služba
Opatrovateľská služba je starostlivosť v domácom prostredí, zatiaľ je to jediná forma terénnych sociálnych služieb v komunite obce pre kategóriu seniorov. Obsah a rozsah ich poskytovania je prevažne zameraný na samotnú a limitovane chápanú opatrovateľskú službu poskytovanú len v časovo úzko vymedzenom rozsahu, ktorý dovoľuje vykonávať len vlastné úkony pomoci a ošetrovateľských činností. Opatrovateľská služba je v prevádzke pre 6 prijímateľov sociálnej služby s certifikovanými opatrovateľmi.
Vlastná legislatíva na poskytovanie sociálnej služby na území obce Sučany je vypracovaná a schválená obecným zastupiteľstvom – VZN č. 3/2015.  
Táto služba je zapísaná do Registra poskytovateľov sociálnych služieb Žilinského samosprávneho kraja, obcou Sučany, pod r. č. 98/2009/ASV.
Jedáleň pre dôchodcov – nie je, stravovanie obecný úrad zabezpečuje od registrovaných  dodávateľov. Postup a podmienky pri poskytovaní stravovania dôchodcom a zdravotne postihnutým občanom v obci sú upravené vo VZN č. 1/2017. Výška podpory je 0,33€ na stravu denne. Stravu odoberá v priemere 35 stravníkov denne.
Obec nedopláca ekonomicky oprávnené náklady za obyvateľa obce umiestneného v  sociálnom zariadení. 
Bezbariérovosť v obci je riešená čiastočne.
Stredisko Evanjelickej DIAKONIE prevádzkuje v obci sociálne zariadenie Diakonické centrum Sučany s pobytovou službou v Zariadení pre seniorov, Domov sociálnych služieb a Špecializované zariadenie.
Táto služba je zapísaná do Registra poskytovateľov sociálnych služieb Žilinského samosprávneho kraja, Strediskom Evanjelickej DIAKONIE.
Treba vypracovať a vyriešiť nasledovné 
V prípade potreby rozšíriť  opatrovateľskú službu.
V prípade potreby zabezpečiť pobytovú sociálnu službu.
V prípade potreby zabezpečiť stravovanie pre širšie skupiny obyvateľstva.
V prípade potreby zabezpečiť komunitné centrum.
Na základe vyhlášky  Ministerstva životného prostredia SR č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie treba vyriešiť bezbariérovosť v obci.
Priebežne monitorovať potreby seniorov (1x ročne prieskum).
NEZAMESTNANÍ a ZAMESTNANCI S NÍŽŠÍM VZDELANÍM
Identifikácia problémov
· skupina občanov stratila záujem o prácu a zamestnanie
· chýbajú možnosti zamestnať obyvateľov s nízkym vzdelaním
· chýba systém motivácie a sprevádzania pre rozvoj zamestnanosti – agentúra podporovaného zamestnávania, príležitostných prác, podporovanej práce
· narastá skupina občanov, ktorí nevedia hospodáriť s finančnými prostriedkami
· nie je vybudované prepojenie a presun informácií medzi občanmi, samosprávou odborníkmi, ÚPSVaR
V spolupráci s ÚPSVaR Martin, obec v prípade potreby organizuje verejnoprospešné práce - menšie obecné služby. Vo väčšine prípadov by sa jednalo  o najodkázanejšie skupiny občanov. Aktivačné práce sa vykonávajú v súlade so zákonom 5/2004 Z. z. o službách zamestnanosti. Zároveň obec podľa zákona 369/1990 Z.z. o obecnom zriadení má možnosť uzatvárať dohody o podmienkach vykonávania menších obecných služieb pre obec  s uchádzačmi o zamestnanie, ktorí nespĺňali podmienky na podpísanie dohody s ÚPSVaR. V rámci tejto činnosti podporuje udržiavanie pracovných návykov u osôb, ktoré majú problém uplatniť sa na trhu práce. Dlhodobo nezamestnaní občania sa stávajú čoraz väčším problémom. Najčastejším dôvodom dlhodobého zotrvávania v režime nezamestnanosti je ich nedostatočné alebo minimálne vzdelanie a nízka zručnosť pre potreby trhu práce. Túto skupinu nezamestnaných charakterizuje predčasné ukončenie vzdelania, nevyhovujúca kvalifikácia z pohľadu ponuky voľných pracovných miest, strata pracovných návykov a motivácia pracovať, čím sa stávajú neuplatniteľným na trhu práce. Cieľom zámeru je  zlepšenie pracovných návykov, zlepšenie životných podmienok znevýhodnených uchádzačov o zamestnanie a zotrvanie v pracovnom procese aj po skončení doby poskytovania príspevku. Obec má záujem pomôcť svojim občanom v hmotnej núdzi zamestnať sa. Pre občana je to okrem finančného  aj morálne ocenenie, že je užitočný a má možnosť zaradiť sa do kolektívu. Nezanedbateľná je aj možnosť vylepšiť si rodinný rozpočet. U dlhodobo nezamestnaných klesá s časom aj sebavedomie a tým aj schopnosť prezentovať sa pred potenciálnym zamestnávateľom. 
Podprogram Aktivačné služby – Malé obecné služby sa týka aktivít v obci, údržbu verejných priestranstiev, obecných budov, zberu separovaného odpadu v obci,  prostredníctvom nezamestnaných občanov pracujúcich v obci v rámci aktivačných prác a zamestnaných v spolupráci s úradom práce. Momentálne táto činnosť na základe § 10 a 12 je v prevádzke s 9 obyvateľmi obce. Na dobrovoľných službách sa zúčastňujú 2 obyvatelia obce. Financie v prípade potreby sú zabezpečené z ÚPSVaR Martin. 
Proces poklesu nezamestnanosti sa snaží ÚPSVaR podporovať organizovaním rekvalifikačných kurzov, tak aby spĺňali požiadavky budúcich zamestnávateľov a zároveň uchádzačov o zamestnanie, ale aj zamestnávateľov motivovať prostredníctvom aktívnych opatrení na trhu práce – zákon o službách zamestnanosti č. 5/2004 Z.z..
Treba vypracovať a vyriešiť nasledovné :
Pomoc pri rekvalifikácií dlhodobo nezamestnaných.
 DETI, MLÁDEŽ A RODINY V RIZIKU SOCIÁLNEHO VYLÚČENIA 
Identifikácia problému 
· deti zo sociálne slabších rodín majú zlé stravovacie návyky
· nevhodné trávenie voľného času
· rodiny s deťmi sú často na hranici životného minima
Mládež v obci  je organizovaná, infraštruktúra na zabezpečenie činnosti voľného času sa nachádza v kultúrnom dome  v spolupráci s obecným úradom, športové ihrisko, telocvičňa, kolkáreň, multifunkčné ihrisko a prírodu okolo obce. V obci je možnosť športového vyžitia mládeže na vysokej úrovni.
Hlavnou úlohou  kultúrneho centra v obci Sučany je udržiavať, podporovať a rozvíjať kultúrne a duchovné hodnoty, starať sa o národné kultúrne dedičstvo, rozvíjať miestne a celonárodné hodnoty a tradície, podieľať sa na vytváraní nových, podporovať a rozvíjať na dobrovoľnej báze tvorivé záujmovo-umelecké, vzdelávacie a voľno časové aktivity jednotlivcov i rôznych skupín obyvateľstva. 
Výborná je vzájomná spolupráca obecného úradu Sučany so školami. Deti sa aktívne zapájajú do podujatí organizovaných obcou, napr. pre dôchodcov, pre matky na Deň matiek, rôzne slávnosti.... Sú pre nich organizované fašiangový karneval, Deň detí, divadelné predstavenia, Mikuláš ...       
Poskytovanie finančnej podpory pri stravovaní sociálne odkázaných detí v školskej jedálni v prípade potreby je riešené s prostredníctvom ÚPSVaR. V súčasnosti sa poskytuje dotácia pre 20 detí na podporu výchovy k stravovacím návykom dieťaťa ohrozeného sociálnym vylúčením /ZŠ a MŠ/. Výška podpory je  1,00 € na stravu  na dieťa a deň. 
Každoročne obec pripravuje slávnosť „Uvítanie detí do života“.  
Obec neposkytuje príspevok dobrým študentom. Na konci školského roka najlepší žiaci sú odmenení vecnými darmi.
Sociálne služby vo vzťahu k predmetnej cieľovej skupine je potrebné prioritne orientovať na ohrozené rodiny, rodiny v kríze a mladých ľudí. 
Ohrozená rodina - rodina, ktorá sa ocitla pod vplyvom vonkajších a vnútorných faktorov, ktoré ju ohrozujú. Najčastejšie ide o: 
 neadekvátne rodičovské postoje, hodnoty, vzory a  zručností 
 strata bývania, resp. rodina žije len v sociálnej ubytovni a nedisponuje priestormi vhodnými na bývanie 
 užívanie alkoholu alebo iných návykových látok (najmä ako prostriedok na odbúranie stresu) 
 náhle životné zmeny alebo iné stresové situácie  
 upadanie prostredia, v ktorom rodina žije 
 chudoba, sociálne vylúčenie 
Pri ohrozenej rodine sa nemusí nevyhnutne vyskytnúť problémové - neželané správanie, ktoré by priamo ohrozilo dieťa či iného člena rodiny. 
Dlhodobým neriešením krízovej situácie dochádza k rozkladu rodiny, v konečnom dôsledku až odlúčeniu detí od rodičov na základe rozhodnutia súdu. 
Obec momentálne má 5 deti umiestnených v náhradnej rodinnej starostlivosti a  v detskom domove je 5 detí. V reedukačnom zariadení nie je nikto. Obec má vypracovanú vlastnú legislatívu ohľadne sociálnoprávnej ochrany a sociálnej kurately na sanáciu krízových situácií v rodine a na ochranu práv a právom chránených záujmov detí – VZN č. 2/2015. 
Obec poskytuje pomoc v naliehavých prípadoch, ak je život dieťaťa ohrozený, alebo je ohrozený jeho psychosomatický vývoj. V zmysle zákona č. 36/2005 Z. z. o rodine a zákona č. 305/2005 Z. z. o sociálnoprávnej ochrane detí a sociálnej kuratele, ktorý dal obciam a mestám nové kompetencie a povinnosti, je potrebné sa zaoberať predchádzaniu patologických javov. Úlohou obce je ochrana detí pred týraním, zneužívaním a zanedbaním výchovy a výživy zo strany rodičov. S nárastom počtu detí so špeciálnymi výchovno-vzdelávacími potrebami rastie aj záujem rodičov integrovať svoje deti do bežných škôl a pre uľahčenie tohto procesu využívať aj podporu asistenta na vyučovaní. Z výsledkov prieskumu, ktorý uskutočnilo Ministerstvo školstva, vedy, výskumu a športu SR (MŠVVaŠ SR) v roku 2015 vyplynulo, že učitelia i riaditelia škôl vidia najväčší prínos asistenta učiteľa v tom, že individuálnym prístupom pomáha v rámci výchovno-vzdelávacieho procesu žiakom, ktorí majú špeciálne výchovno-vzdelávacie potreby. Tým pádom môžu byť aj žiaci s takýmito potrebami integrovaní do bežnej školy a môžu sa vzdelávať v hlavnom prúde vzdelávacieho procesu. Asistent učiteľa s pomocou špeciálneho pedagóga a školského psychológa pomáha skvalitňovať vyučovací proces žiaka so zdravotným znevýhodnením alebo s nadaním.
V súčasnosti vo výchovno-vzdelávacom procese integrácia detí a žiakov z obce prebieha s pomocou asistenta učiteľa a špeciálneho pedagóga pre deti so zdravotným znevýhodnením.
V základnej škole sú vytvorené špeciálne triedy pre žiakov s mentálnym postihom.
Treba vypracovať a schváliť: 
V prípade ďalšej potreby upozorniť vzdelávacie zariadenie na potrebu rozšírenia asistentov pre skvalitnenia vyučovacieho procesu pre deti so zdravotným znevýhodnením, zo sociálne znevýhodneného prostredia alebo s nadaním. 
V prípade potreby upozorniť vzdelávacie zariadenie na zabezpečenie dotácie na podporu výchovy k stravovacím návykom dieťaťa ohrozeného sociálnym vylúčením.
V prípade potreby zabezpečiť financie na školské potreby pre deti v hmotnej núdzi. 
Priebežne monitorovať potreby rodín v riziku sociálneho vylúčenia (1x ročne prieskum).
ZDRAVOTNE POSTIHNUTÍ
Identifikácia problému
· je menej  informácii o poskytovateľoch sociálnych služieb u občanov ŤZP
· chýba možnosť zamestnať zdravotne postihnuté osoby
· nie je doriešená bezbariérovosť v obci
Skupina občanov, ktorej sociálne problémy vznikajú ako následok ich zdravotného postihnutia, ktoré sú buď vrodené alebo získané úrazom, či chorobou počas ontogenézy.
 Z kriteriálneho hľadiska charakteru postihnutia rozdeľujeme občanov so zdravotným postihnutím do 5 základných kategórii:
- mentálne a psychické postihnutia
- zmyslové postihnutia
- postihnutia pohybového aparátu
- kombinované postihnutia
- ostatné postihnutia (mnohé majú charakter civilizačných ochorení)
Každá z uvedených kategórii postihnutí má rozdielne dopady na sociálne následky postihnutia, a tým aj na špecifické potreby a formy pomoci spoločnosti pri ich uspokojovaní. Zákon o sociálnych službách venuje dostatočný priestor v oblasti poskytovania sociálnych služieb čo sa týka sortimentu ich druhov ako aj foriem poskytovania. 
Mimo oblasť sociálnych služieb je najdôležitejším právnym predpisom v novej legislatíve podpora sociálneho začlenenia fyzických osôb s ťažkým zdravotným postihnutím do spoločnosti.
V spolupráci s ÚPSVaR je možnosť vytvorenia chránenej dielne pre zamestnanie zdravotne postihnutej osoby. Zároveň je potrebné zvyšovanie informovanosti o možnosti zamestnávania sociálne vylúčených občanov v podnikateľskom sektore. 
V obci funguje miestna organizácia zdravotne postihnutých osôb. Finančná podpora je z rozpočtu obce vo výške 1 000 € ročne.
Obec poskytuje príspevok na stravovanie vo výške 0,33 €. Postup a podmienky pri poskytovaní príspevku na stravovanie dôchodcom a zdravotne postihnutým občanom v obci sú stanovené vo VZN č. 1/2017.
Bezbariérovosť v obci nie je doriešená.
Treba vypracovať a vyriešiť nasledovné:
Na základe vyhlášky Ministerstva životného prostredia SR č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie treba doriešiť bezbariérovosť v obci. 
Priebežne monitorovať potreby zdravotne postihnutých (1x ročne prieskum).
OBČANIA SO SOCIÁLNYMI A SPOLOČENSKÝMI PROBLÉMAMI
Identifikácia problému
· chýbajú preventívne sociálne opatrenia a financie
· narastá skupina občanov, ktorí nevedia hospodáriť s finančnými prostriedkami
· skupina občanov stratila záujem o prácu a zamestnanie
· informácie o možnostiach sociálnej pomoci nie sú dostatočné a na požadovanej úrovni
· násilie v rodinách spojené so závislosťou na alkohole 
· pasivita občanov riešiť veci verejné
· vandalizmus, násilie, drogové závislosti, alkohol
Svojim zložením ide o najrôznorodejšiu sociálnu skupinu, preto aj potreby, prístupy, formy a nástroje sociálnej pomoci vo vzťahu k tejto sociálnej skupine sú veľmi rôznorodé. K tejto sociálnej skupine zaraďujeme:
- občania bez prístrešia
- občania prepustení z výkonu trestu odňatia slobody a ústavu na výkon väzby
- dlhodobo nezamestnaní občania
- občania spoločensky neprispôsobiví
- závislí občania
- rómska komunita
Vzhľadom k rôznorodosti skupiny a neexistencii štatistických údajov v požadovanej štruktúre a skladbe je možné počet skupín a zvlášť v niektorých jej kategórii len odhadnúť. Kategória tejto cieľovej skupiny potenciálnych klientov si vyžaduje osobitnú pozornosť, analýzu a prístup. Táto skupina ľudí patrí medzi najviac ohrozené sociálnou inklúziou. Ich sociálnu situáciu už dlhodobo determinuje vysoká miera nezamestnanosti, najmä dlhodobej, závislosť na dávkach sociálneho systému, nízka úroveň vzdelania a bývania, nezodpovedný prístup k životu a požívanie návykových látok vo zvýšenej miere. Treba podotknúť, že dlhodobé sociálne dávky a príspevky udržiavajú ľudí v pasivite, nevplývajú na ľudí motivačne, aby zmenili svoju sociálnu a životnú situáciu.   
Obec v rámci svojich finančných možností podporuje ich začlenenie do spoločnosti. Ak vezmeme prevenciu ako celok od sekundárnej po primárnu, ako predchádzanie vzniku nežiaducich spoločenských situácií včasným odstraňovaním ich príčin, tak zameranie sociálnej prevencie by malo byť najvyšším princípom predchádzania patologických javov a krízovým situáciám rodinách.  Treba zvážiť možnosť vytvorenia osobitného príjemcu dávky v hmotnej núdzi aby sa dávky sociálneho systému využívali na  ten účel, na ktorý sú poskytované štátom. Vyhľadávanie, nápravné a rehabilitačné postupy na dosiahnutie pozitívnej zmeny spadajú pod kompetencie samosprávy, aby mohli v súčasnosti s rodinou zabezpečiť základné životné podmienky. 
Počet osôb sociálne odkázaných a dôchodcov s nízkymi príjmami v obci je okolo 400, pre ktorých  je zabezpečovaná  potravinová pomoc. V súčasnosti pomoc dostalo 16 občanov obce.
V obci prebieha rekonštrukcia budovy na Komunitné centrum /KC/. Úlohou komunitného centra bude účinne pomáhať sociálne sladším a neprispôsobivým občanom, osvojovať si  správne návyky pre ďalšie uplatnenie v živote. 
Charakteristika opatrenia pre marginalizovanú rómsku komunitu /MRK/: 
 Vysoký počet nezamestnaných z radov MRK 
 Vysoká miera odkázanosti na dávku v hmotnej núdzi u MRK 
 Absencia pracovných a hygienických návykov 
 Neefektívne využívanie voľného času v MRK 
Uvedené skutočnosti poukazujú na potrebu venovať sa MRK systematicky a cielene - v rámci Komunitného centra v obci (v súlade s § 33 zákona č. 448/2008 Z.z. o sociálnych službách). 
Sprevádzkovaním  KC vznikne priestor na poskytovanie sociálnej pomoci počas dňa fyzickým osobám alebo rodinám, ktoré sú ohrozené sociálnym vylúčením, majú obmedzenú schopnosť sa spoločensky začleniť a samostatne riešiť svoje problémy pre svoje životné návyky a spôsob života. 
V Komunitnom centre  sa rozšíri priestor aj na: 
 poskytovanie sociálneho poradenstva, 
 pomoc pri uplatňovaní práv a právom chránených záujmov, 
 preventívnu a osvetovú činnosť 
 záujmovú činnosť 
 poskytovanie nevyhnutného ošatenia a obuvi  
V súčasnosti obec realizuje v rámci národného projektu „Terénna  sociálna práca a terénna práca v obciach s prítomnosťou MRK“ terénnu sociálnu prácu. Projekt  prebieha od 1. novembra 2017 do 31. októbra 2019 s 1 terénnym sociálnym pracovníkom a s 1 terénnym pracovníkom. 
Vďaka podpore z Európskeho sociálneho fondu v rámci Operačného programu Ľudské zdroje obec prevádzkuje Miestnu občiansku poriadkovú službu. Hlavným cieľom projektu je podpora komplexného poskytovania miestnej občianskej poriadkovej služby v obciach s prítomnosťou marginalizovaných rómskych komunít.
Od zahájenia činnosti obec pozoruje pozitívne zmeny vo vzdelanostnej úrovni MRK a vo využití voľného času deti a mládeže. Kvôli týmto skutočnostiam bolo by vhodné zabezpečiť permanentné poskytovanie sociálnej služby v komunitnom centre spojené s terénnou sociálnou prácou a ďalšími sociálnymi službami krízovej intervencie. 
Treba vypracovať a vyriešiť nasledovné:
Preskúmať možnosť poskytovania permanentnej sociálnej služby v komunitnom centre a terénnej sociálnej práce po uplynutí zmluvného obdobia poskytovania sociálnej služby.   
Treba preskúmať možnosť a potrebu poskytovania ďalších sociálnych služieb krízovej intervencie.
V prípade aktuálnosti vybaviť potravinovú pomoc pre sociálne odkázaných a dôchodcom s nízkymi príjmami. 
Priebežne monitorovať potreby MRK a obyvateľov sociálne odkázaných (1x ročne prieskum).
4. Analýza požiadaviek prijímateľov sociálnych služieb
Obec Sučany v budúcnosti počíta s nárastom počtu obyvateľov v kategórii predproduktívneho veku len v prípade celkového nárastu počtu obyvateľstva. Je potrebné počítať s celoslovenskou tendenciou starnutia populácie a čoraz väčšími požiadavkami na sociálne služby najmä pre občanov v poproduktívnom veku. Štatistické údaje nám ukazujú, že podiel ľudí poproduktívnom veku má narastajúcu tendenciu. Z toho vyplýva, že jedine nárast počtu obyvateľstva o mladé rodiny môže udržiavať  index starnutia/IS/ v želateľných medziach. 
Podľa údajov ŠÚ SR máme k dispozícii tieto údaje:
Počet obyvateľov   predprod. vek/%   produktívny vek/%  poproduk. vek/%      IS
2001/  4 604             820/17,81%       2 828/61,42%           956/20,77%       116,59
2010/  4 726

 742/15,70%       2 867/60,66%   
    1 117/23,64%        150,54
2012/  4 664

 712/15,27%       2 798/59,99%
    1 154/24,74%        162,08
2016/  4 718             707/14,99%       2 832/60,03%
    1 179/24,99%        166,76
Zdroj: sodb.infostat.sk
Keď porovnáme % podiel rómskeho obyvateľstva v obci za posledné roky tak vidíme pokles podielu. Kým ešte v roku 1991 bol podiel rómskeho etnika v obci štatisticky vykázaný na úrovni 1,87 %, v roku 2001 bol podiel 1,76 %.  Pri sčítaní obyvateľstva v roku 2011 bol podiel 1,09 %, ale odhad obecného úradu hovorí o 5,20 % podiele rómskeho etnika v obci. Pravdivý údaj zo strany rómskeho etnika v obci by pomohol viac pri riešení potrieb  marginalizovanej rómskej komunity. 
Základné sociálne služby podľa potrieb obyvateľov obce sú zabezpečené. Podľa prieskumu potrieb a požiadaviek s ohľadom na budúce potreby by bolo vhodné sa orientovať na:
· rozšírenie formy sociálnych služieb podľa konkrétnych požiadaviek na zabezpečenie:
a,  poskytovanie sociálnej služby na riešenie nepriaznivej sociálnej situácie         
     z dôvodu ťažkého zdravotného postihnutia,
b,  nepriaznivého zdravotného stavu,
c,  dovŕšenia dôchodkového veku,
d,  terénnej sociálnej služby 
· rozšírenie bytovej výstavby – podpora opráv existujúcich obydlí,  
· vyriešiť bezbariérovosť v obci
· zabezpečenie poskytovania sociálnej služby v zariadení
· vypracovať a schváliť chýbajúcu miestnu legislatívu v oblasti sociálnych služieb 
· zabezpečenie stravovania odkázaných osôb
· zabezpečenie opatrovateľskej služby
· podpora vytvorenia sociálneho zariadenia pre potreby obce a regiónu
· podpora zabezpečenia poskytovania sociálnych služieb pre potreby obce
· v prípade potreby zabezpečenie asistenta učiteľa pri integrácií detí v školskej výchove
· v prípade potreby zabezpečenie dotácie na podporu výchovy k stravovacím návykom dieťaťa ohrozeného sociálnym vylúčením
· zabezpečenie sociálnych služieb pre MRK
· v prípade potreby zabezpečiť financie na školské potreby pre deti v hmotnej núdzi.
4.1. SWOT analýza v sociálnej oblasti
Silné stránky:
-  právo na poskytnutie sociálnych služieb je zaručené rovnako všetkým občanom
-  záujem komunity obce a jej oficiálnych zložiek o rozvoj sociálnej oblasti
-  vlastná legislatívna činnosť samosprávnych orgánov umožňujúca úpravu   
   niektorých oblastí sociálnych služieb podľa špecifických potrieb a podmienok  
   komunity 
-  pokoj vidieckeho prostredia
-  blízkosť  turisticky atraktívneho mesta
-  existencia pedagogického dozoru 
-  dobrá spolupráca obecného úradu so školami
-  existencia infraštruktúry na voľnočasové aktivity
-  existencia poskytovania sociálnych služieb –  opatrovateľská služba
-  existencia zdravotnej infraštruktúry
-  aktívna činnosť Komisie sociálnej a zdravotníctva pri OZ Sučany
-  zariadenie sociálnych služieb v obci
-  sociálne služby pre MRK
-  existencia zdravotnej infraštruktúry
-  existencia miestnej organizácie zdravotne postihnutých a seniorov
-  zabezpečené stravovanie občanom
- prebiehajúci projekt miestnej občianskej poriadkovej služby
- činnosť terénnej sociálnej pracovníčky a terénnej pracovníčky v obci
Slabé stránky:
 -  nedostatočne zabezpečená kontinuita sociálnej a zdravotnej starostlivosti pri  
    dlhodobej odkázanosti na pomoc inej osoby  
 -  migrácia kvalifikovanej pracovnej sily za prácou do zahraničia
 -  nepriaznivý demografický vývoj
 -  nedostatok finančných prostriedkov na rozširovanie rozsahu a druhu   
    sociálnych služieb
-  migrácia mladej generácie
-  nie je doriešená bezbariérovosť v obci
Príležitosti:
-  rozširovanie spolupráce samosprávy a regionálnych združení obcí
-  rozvoj svojpomocného riešenia miestnych problémov
-  práca s verejnosťou za účelom zvyšovania zodpovednosti a aktívnej účasti pri 
   riešení životných situácií
-  podpora a rozvoj dobrovoľníctva
-  preventívne programy pre občanov so závislosťami
-  preventívne programy pre MRK
-  v prípade potreby zabezpečiť cez ÚPSVaR  dotácie na školské potreby pre deti z rodín v hmotnej núdzi
- v prípade potreby zabezpečiť dotácie  na stravu cez ÚPSVaR pre ďalšie sociálne odkázané  detí v školskej jedálni  /ZŠ, MŠ/
- v prípade potreby zvýšiť počet asistentov pre skvalitnenia vyučovacieho procesu pre deti so zdravotným znevýhodnením, zo sociálne znevýhodneného prostredia alebo  s nadaním
- zrýchľovanie procesu integrácie MRK v strategických oblastiach - vzdelávanie, zamestnanosť, zdravie a bývanie zabezpečiť aktívnou činnosťou  terénnej sociálnej práce, ako aj činnosťou komunitného centra
Ohrozenia:
-  z dôvodu zvyšovania nákladovosti služieb riziko zvyšovania úhrad a riziko  
   znižovania kvality služieb
-  možný odliv kvalifikovaných odborníkov zo sociálnej sféry do iných odvetví
-  nárast počtu sociálnych kategórií občanov vyžadujúcich sociálne služby
-  nedostatok finančných prostriedkov na samosprávnej úrovni na výkon kompetencií  
   obce, v tom aj na zabezpečenie sociálnych služieb
-  postoje a predsudky zo strany zamestnávateľov pri poskytovaní pracovných  
   príležitostí znevýhodneným sociálnym skupinám komunity
-  nízke príjmy seniorov im neumožnia platiť za služby
-  neisté finančné zabezpečenie už prebiehajúcich aktivít
-  zvyšovanie segregácie a chudoby
Vyhodnotením pôsobiacich faktorov je zrejmé, že existuje nerovnováha v pomere rozsahu silných stránok k prvkom a javom, ktoré pôsobia ako slabé stránky.  Z uvedeného vyplýva, že v prípade ak by tento stav v spoločnosti pretrvával a neriešil by sa, mohli by nastať negatívne javy ako:
· vznik a narastanie sociálneho napätia v komunite obce
· pokles súčasnej úrovne už poskytovaných sociálnych služieb
· pokles alebo strata dôvery v oficiálne orgány obce a ich schopnosť riešiť problémy v sociálnej oblasti …
5. Určenie cieľov a priorít rozvoja sociálnych služieb
   Na dosiahnutie stanovených cieľov bude využívaný koordinovaný postup všetkých poskytovateľov sociálnych služieb v obci s efektívnym využitím ich súčasných personálnych a finančných kapacít a so zameraním sa na získanie všetkých dostupných finančných zdrojov, vrátene prehodnotenia priorít obecného rozpočtu smerom k navýšeniu finančných prostriedkov v oblasti sociálnych služieb, aby boli v súlade so záujmami a potrebami cieľových skupín v komunite obce.
5.1. Priority rozvoja sociálnych služieb v obci Sučany
	Priorita č. 1
	Terénna opatrovateľská služba

	AKTIVITY
	· Zabezpečenie  sociálnej služby pre obyvateľov so zreteľom na ich zotrvanie v domácom prostredí
· Aktivity smerujú k skvalitneniu životnej úrovne,  k vytvoreniu podmienok pre plnohodnotný spoločenský a kultúrny rozvoj cieľovej skupiny a na zlepšenie medziľudských vzťahov. 


	ČASOVÝ HORIZONT REALIZÁCIE OPATRENIA
	2018 – 2022

	REALIZÁTOR
	Zodpovedná osoba

	· Obec Sučany 
· Žilinský samosprávny kraj 
· Registrovaný subjekt

	


	Priorita č. 2
	Sociálna služba v zariadení

	AKTIVITY
	· Zabezpečenie pobytovej sociálnej služby v registrovanom zariadení VÚC


	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Obec Sučany
· Žilinský samosprávny kraj
· Registrovaní subjekt
	 



	Priorita č. 3
	Stravovanie starších a odkázaných osôb, vrátane detí

	AKTIVITY
	· Zabezpečenie možnosti  stravovania
· Zabezpečenie finančnej podpory stravovania
· Zabezpečenie potravinovej pomoci

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Obec Sučany
· Registrovaný subjekt
· ÚPSVaR Martin
	


	Priorita č. 4
	Integrácia detí vo výchovno–vzdelávacom procese

	AKTIVITY
	· Individuálny prístup  vo vyučovacom procese pri integrácií detí so zdravotným znevýhodnením, zo sociálne znevýhodneného  prostredia alebo s nadaním
                        Zabezpečenie asistenta učiteľa
 

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Obec Sučany
· ZŠ a MŠ
	


	Priorita č. 5
	Spoločensky neprispôsobivé osoby

	AKTIVITY
	· Osobitný príjemca dávky
· Začlenenie spoločensky neprispôsobivých osôb do spoločenského života
 

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Obec Sučany
· ÚPSVaR Martin
	


	Priorita č. 6
	Nezamestnaní

	AKTIVITY
	· Pracovné návyky 
· Spolupráca s ÚPSVaR pri hľadaní zamestnania
· Pomoc pri rekvalifikácií 

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Obec Sučany
· ÚPSVaR Martin
	


	Priorita č. 7
	Vybudovanie bezbariérovosti v obci

	AKTIVITY
	Predinvestičná fáza:
· Spracovanie výkresovej dokumentácie (pre územné konanie, pre stavebné povolenie)
· Vydanie stavebného povolenia
Investičná fáza:
· Získanie zdrojov financovania
· Verejné obstarávanie podľa zákona č. 343/2015 o ver. obstarávaní
· Realizácia 

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	ZDROJE FINANCOVANIA

	· Obec Sučany
· MO Zdravotne postihnutých osôb
· MPSVaR
· Žilinský samosprávny kraj
	· dotácie z MPSVaR
· výťažok z lotérie
· vlastné zdroje pre kofinancovanie 


	Zodpovedná osoba
	

	Priorita č. 8
	Legislatíva, Registrácia nových sociálnych služieb

	AKTIVITY
	· Novelizácia VZN a zásad finančnej podpory v oblasti sociálnych služieb
· Registrácia sociálnych služieb na VÚC 


	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Obec Sučany
· Žilinský samosprávny kraj
	


	Priorita č. 9
	 Bytová výstavba a podpora obnovy bytového fondu

	AKTIVITY
	Predinvestičná fáza:
· Vysporiadanie vlastníckych vzťahov
· Spracovanie výkresovej dokumentácie (pre územné konanie, pre stavebné povolenie)
· Vydanie stavebného povolenia
Investičná fáza:
· Získanie zdrojov financovania
· Verejné obstarávanie podľa zákona č. 25/2006 o ver. obstarávaní
· Realizácia 
· Kolaudácia 
Fáza po realizácií:
· Kvalitné sociálne prostredie

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	ZDROJE FINANCOVANIA

	· Obec Sučany
· Štátny fond
· Obyvatelia obce
	· Dotácie
· vlastné zdroje


	Zodpovedná osoba
	


	Priorita č. 10
	Vybudovanie cyklotrasy

	AKTIVITY
	· Zabezpečenie aktívneho športového vyžitia seniorov a mládeže
· Rehabilitácia zdravotne postihnutých
· Bezpečný presun obyvateľstva


	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	ZDROJE FINANCOVANIA

	· Obec Sučany
· Ministerstvo Financií a PSVaR
· Žilinský samosprávny kraj
· MO zdravotne postihnutých osôb
	· Dotácie
· vlastné zdroje pre kofinancovanie 


	Zodpovedná osoba
	


	Priorita č. 11
	 Vytvorenie sociálneho zariadenia a podpora poskytovania sociálnej služby pre potreby obce s verejným poskytovateľom

	AKTIVITY
	· Spolupráca
· Podpora 
· Zabezpečenie  sociálnej služby pre obyvateľov so zreteľom na ich zotrvanie v  území obce


	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zodpovedná osoba

	· Registrovaný subjekt
· Obec Sučany
· Žilinský samosprávny kraj
	

	
	


	Priorita č. 12
	 Komunitné centrum, Sociálne služby krízovej intervencie

	AKTIVITY
	· Zabezpečenie  sociálnej služby pre obyvateľov  obce pochádzajúcich zo sociálne znevýhodneného prostredia
· Aktivity smerujú k skvalitneniu životnej úrovne,  k vytvoreniu podmienok pre plnohodnotný spoločenský a kultúrny rozvoj cieľovej skupiny a na zlepšenie medziľudských vzťahov

	ČASOVÝ HORIZONT REALIZÁCIE OPATRENIA
	2018 – 2022

	REALIZÁTORI/PARTNERI
	Zdroje financovania

	· Obec Sučany
· Registrovaný subjekt
· Žilinský samosprávny kraj
· Rómske združenie v obci
	· Dotácie
· vlastné zdroje 


	Zodpovedná osoba
	


6.  Časový plán realizácie koncepcie rozvoja sociálnych služieb
Komunitný plán sociálnych služieb obce Sučany úzko participuje na PHSR obce Sučany. Čiastkovým cieľom je vytvoriť podmienky pre skvalitnenie spoločenského života v obci. 
Nakoľko finančné možnosti obce v súčasnom programovom rozpočte sú ohraničené je potrebné túto požiadavku zahrnúť do programového rozpočtu na roky 2018 – 2020 (podľa komunitného plánu na roky 2018 – 2022). Určite nie je v možnostiach obce realizovať tento zámer len z vlastných zdrojov. Zámerom môže byť vypracovaný projekt s využitím viac zdrojového financovania. Na jednotlivé priority rozvoja sociálnych služieb stanoví Obecné zastupiteľstvo obce Sučany zodpovedné osoby a časový horizont realizácie podľa aktuálnosti, t.j. ako je to uvedené v predošlej kapitole „Priority rozvoja sociálnych služieb obce...“ v časti „Časový horizont realizácie opatrenia“.
    6.1.  Finančné podmienky obce na poskytovanie sociálnej služby
t.j. určenie finančných zdrojov z rozpočtu obce, rozpočtu vyššieho územného celku a rozpočtu verejného poskytovateľa sociálnej služby na spolufinancovanie potrebnej kapacity jednotlivých druhov sociálnych služieb, foriem sociálnych služieb, a ak ide o sociálnu službu v zariadení, potrebného počtu miest v jednotlivých druhoch zariadení, v jednotlivých rokoch v členení na existujúcu kapacitu podľa konkrétnych poskytovateľov sociálnych služieb a kvantifikovanú potrebu navýšenia kapacity.
Obec Sučany v súčasnosti neposkytuje a ani nezabezpečuje poskytovanie sociálnej služby v zariadení. V prípade aktuálnosti časť „Finančné podmienky„ doplní dodatkom Komunitného plánu sociálnych služieb obce Sučany.   
7.  Spôsob vyhodnocovania koncepcie rozvoja sociálnych služieb
Tento plán budú predstavitelia samosprávy a poverené osoby obecným zastupiteľstvom priebežne monitorovať, zodpovedne posudzovať a vytvárať aj jeho finančné zabezpečenie, je záväzným pre tvorbu rozpočtu obce a jeho aktivity sú premietnuté do rozpočtu obce. Komunitný plán sociálnych služieb obce je rozvojový usmerňujúci dokument pre všetky subjekty existujúce, či majúce aktivity na území obce, ktoré chcú realizovať činnosti sociálneho rozvojového charakteru (podnikateľské subjekty, odborné organizácie, štátne orgány, mimovládny sektor) a je základným podkladom pre tvorbu sociálnych projektov.
Časový horizont vyhodnocovania komunitného plánu:
Obecné zastupiteľstvo obce Sučany minimálne 1x ročne prerokuje Správu o sociálnej situácii v obci a podľa zistených skutočností bude aplikovať zistené požiadavky a návrhy do komunitného plánu obce. Na rokovanie zastupiteľstva bude predložená správa o plnení úloh Komunitného plánu sociálnych služieb, aktuálnej situácii a aktualizácii úloh obce v oblasti sociálnych služieb na budúce obdobie. 
Za implementáciu, aktualizáciu a komunikáciu Komunitného plánu sociálnych služieb obce sú zodpovedné volené a výkonné orgány samosprávy obce.
8. Podmienky a spôsob zmeny a aktualizácie komunitného plánu sociálnych služieb
Významnú úlohu v procese komunitného plánovania zohrávajú najmä miestni obyvatelia. Od nich sa očakáva, že vyjadria  svoje požiadavky vo sfére poskytovania sociálnych služieb, a teda aj pri aktualizácii komunitného plánovania. 
Účasť pri aktualizácii komunitnom  plánovaní:
-  písomné návrhy občanov – preberá  poverený pracovník za sociálnu oblasť
-  ústne návrhy občanov – na obecnom úrade sa vyhotoví úradný záznam  
   o predloženom návrhu, ktorý predkladateľ potvrdí svojim podpisom
-  účasť obyvateľov obce na verejnom zhromaždení.
Komunitný plán možno meniť:
-  ak sa zmenia priority
-  získanie finančných prostriedkov na konkrétne potreby
-  nové návrhy na poskytovanie sociálnych služieb
-  po uplynutí plánovaného obdobia .
9. Súlad poskytovania sociálnych služieb v územnom obvode obce
V súčasnosti obec Sučany poskytuje sociálnu službu: 
§ 41 Opatrovateľská služba, číslo registrácie 98/2009/ASV, IČO: 00316938
Poskytovaná sociálna služba je zapísaná do Registra poskytovateľov sociálnych služieb Žilinský samosprávneho kraja, obcou Sučany a je v súlade s potrebami a záujmom cieľových skupín v komunite obce Sučany, ako aj s Komunitným plánom sociálnych služieb obce Sučany.
Bez registrácie sociálne služby krízovej intervencie:
§ 24a „Terénna sociálna práca“
„Miestna občianska poriadková služba“ 
Poskytovaná sociálna služba je v súlade s potrebami a záujmom cieľových skupín v komunite obce Sučany, ako aj s Komunitným plánom sociálnych služieb obce Sučany.
Obec v prípade potreby podporuje:
- poskytovanie sociálnych služieb s verejnými a neverejnými poskytovateľmi pre potreby obce na základe zmluvy s poskytovateľom.
Zoznam poskytovateľov sociálnych služieb v územnom obvode obce Sučany:
Stredisko Evanjelickej DIAKONIE – Diakonické centrum, Partizánska 579, 038 52 Sučany, IČO:37907409, reg. č. 4/2006/OSV
§ 35 Zariadenie pre seniorov, kapacita pre 25 klientov
§ 38 Domov sociálnych služieb, kapacita pre 3 klientov,
§ 39 Špecializované zariadenie, kapacita pre 22 klientov
Poskytované sociálne služby sú zapísané do Registra poskytovateľov sociálnych služieb Žilinského samosprávneho kraja, Strediskom Evanjelickej Diakonie a v prípade potreby sú v súlade s potrebami a záujmom cieľových skupín v komunite obce Sučany, ako aj s Komunitným plánom sociálnych služieb obce Sučany.
Obec Sučany v prípade potreby vydáva poskytovateľovi sociálnej služby uvedenej v § 25, § 35, § 36 a 40 na jeho žiadosť bezplatne písomné vyjadrenie o súlade predloženej žiadosti o poskytnutie finančného príspevku podľa § 78b s komunitným plánom sociálnych služieb obce, ak je to v súlade s potrebami a záujmom cieľových skupín v komunite obce Sučany.  
Záver
Sociálna služba je činnosť poskytovaná ľudom v nepriaznivej sociálnej situácii, podpora pri sociálnom začleňovaní a ochrane pred sociálnym vylúčením s cieľom umožniť im zapojenie do bežného života v spoločnosti. Práve komunitné  plánovanie by malo dať odpoveď na otázky ohľadne potrebných služieb v našej komunite, ako majú byť lokalizované, aké ľudské a finančné zdroje máme k dispozícii a podobne.  Určite je prínosom prístup štátu, že vytvára legislatívny rámec na presun kompetencií v danej oblasti. No zároveň je potrebné upozorniť na nedostatočné finančné krytie daného zámeru zo strany štátu. Obec preto musí využívať aj iné zdroje financovania  a je  na samospráve, ako zabezpečí svoje poslanie vytvoriť pre všetkých našej občanov miesto pre dôstojný a plnohodnotný život. Predsudky medzi obyvateľmi v obci nie sú také priepastné ako to poznáme v iných obciach. Už len preto si zaslúžia pozornosť a podporu štátnych orgánov na zlepšenie svojich životných podmienok.         
Sučany, máj 2018
Dokument bol prerokovaný na Obecnom zastupiteľstve  
dňa 19. júna 2018.
                                                                                                      Ing. Vladimír Plžik
                                                                          starosta obce
Prílohy 
Dotazník pre občanov obce Sučany
1. Ako dlho žijete v Sučanoch?
͔ menej ako 5 rokov                  ͔ viac ako 30 rokov
͔  5 – 15  rokov                          ͔ iné
͔ 16 – 30 rokov 
2. Na koho sa obrátite v prípade, že by ste potrebovali získať informácie o niektorej forme sociálnych služieb ?
 ͔ obrátim sa na človeka, ktorý sa s podobným problémom stretol
 ͔ kontaktujem organizácie, o ktorých viem, že podobné služby poskytujú
 ͔ získam informácie z internetu
 ͔ opýtam sa na úradoch
 ͔ takéto informácie nevyhľadám
 ͔ neviem, doteraz som sa s takou situáciou nestretol/a
3. Ako by ste postupovali v prípade trvalého postihnutia člena Vašej rodiny ?
          ͔ snažil/a by som sa zaistiť starostlivosť sám/sama, príp. využiť pomoc 
              blízkych ľudí
          ͔ využil/a by som služby poskytované v domácom prostredí
          ͔ spoľahol/la by som sa na pomoc inštitúcií
          ͔ iné /vypíšte/ ………………………..
          ͔ neviem
4. Prosíme, označte všetky služby, ktoré v súčasnej dobe užívate Vy   
    osobne alebo Vám blízka osoba:            
           ͔ poradenstvo
           ͔ klub mládeže
           ͔ klub dôchodcov
           ͔ služby pre seniorov – jedáleň, opatrovateľská služba, ZPS …
           ͔ služby pre osoby so zdravotným postihnutím – denný stacionár,    
               prepravná služba …
           ͔ sociálna byty
           ͔ iná /vypíšte/ ………………………
           ͔ bez odpovede
5.    Kto využíva danú službu ?
           ͔ senior
           ͔ dieťa so zdravotným postihnutím
           ͔ osoba so zdravotným postihnutím
           ͔ dlhodobo choré dieťa
           ͔ dlhodobo chorý dospelý
           ͔ osoba ohrozená závislosťou
           ͔ človek v nepriaznivej životnej situácii / strata bývania, domáce násilie ...
           ͔ nezamestnaný/á
           ͔ iná odpoveď …………………………..
           ͔ bez odpovede
6.  Ktoré z nasledujúcich skupín obyvateľov obce si podľa Vás zaslúžia viac pozornosti ?      
      /max. 4 odpovede/
           ͔ rodiny s malými deťmi                                       ͔ občania v prechodnej sociálnej kríze 
           ͔ rodiny s deťmi so zdravotným postihnutím       ͔ neprispôsobiví občania
           ͔ deti a mládež                                                     ͔ nezamestnaní
           ͔ seniori                                                                ͔ etnické menšiny
           ͔ osoby so zdravotným postihnutím                     ͔ iná skupina …………………..
               ͔ dlhodobo chorý                                                  ͔ neviem
               ͔ osoby ohrozené závislosťou
       7.     Na ktoré oblasti pomoci by sa malo obec v budúcnosti viac zamerať ? /max 3 od./
           ͔ rozvoj služieb poskytovaných v domácnostiach
           ͔ linka dôvery
           ͔ osobná asistencia, opatrovateľská služba
           ͔ služby pre seniorov – jedáleň, ZPS
           ͔ služby pre osoby so zdravotným postihnutím – stacionár, prepravná služby
           ͔ chránené dielne – riešenie zamestnávania občanov so zdravotným postihnutím
           ͔ starostlivosť o osoby ohrozené závislosťou
           ͔ iné ……………………………..
           ͔  neviem
                             Štatistické otázky:
Aké je zloženie Vašej domácnosti ?
͔ jednotlivec                            ͔ obaja rodičia s dieťaťom
͔ jeden rodič s dieťaťom         ͔ manželia bez detí
͔ viacgeneračná domácnosť   ͔ iný typ
Aké je Vaše zamestnanie ?
͔ zamestnanec                        ͔ dôchodca
͔ študent                                  ͔ invalidný dôchodca
͔ podnikateľ                             ͔ nezamestnaný
͔ bez odpovede
Koľko máte rokov ?
͔ menej ako 25                        ͔ 56 – 65
͔ 26 – 35                                  ͔ 66 – 75
͔ 36 – 45                                  ͔ 76 a viac
͔ 46 – 55                                  ͔ bez odpovede
Aké je Vaše najvyššie dokončené vzdelanie ?
͔ základné                                ͔ vyššia odborná škola
͔ stredné                                  ͔ vysokoškolské
͔ stredné s maturitou               ͔ bez odpovede
Ako by ste hodnotili životnú úroveň Vašej domácnosti ?
͔ veľmi dobrá                           ͔ veľmi zlá
͔ skôr dobrá                             ͔ bez odpovede
͔ skôr zlá
Ste muž alebo žena ?
͔ muž                                       ͔ žena
